Israelfo twaa Asubɔnten Yordan (1-17)\n3 Ɛnna Yosua sɔree anɔpatutuutu, na ɔne Israelfo nyinaa tu fii Sitim+ kɔɔ Yordan ano. Wɔdaa hɔ maa ade kyee ansa na wɔretwa. 2 Nnansa akyi no, mpanyimfo no+ faa nkurɔfo no mu wɔ asoɛe hɔ nyinaa, 3 na wɔka kyerɛɛ ɔman no sɛ: “Sɛ muhu sɛ Lewifo asɔfo no so Yehowa mo Nyankopɔn apam adaka no a,+ ɛhɔ ara, mumfi baabi a mowɔ no na munni akyi. 4 Nanso momma kwan bɛyɛ basafa 2,000* nna mo ne apam adaka no ntam; mommmɛn ho, na ɛbɛma moahu ɔkwan a mobɛfa so, efisɛ momfaa ɔkwan no so da.” 5 Afei Yosua ka kyerɛɛ ɔman no sɛ: “Montew mo ho,*+ efisɛ ɔkyena, Yehowa bɛyɛ anwonwade wɔ mo mu.”+ 6 Ɛnna Yosua ka kyerɛɛ asɔfo no sɛ: “Momfa apam adaka no,+ na munni ɔman no anim.” Enti wɔfaa apam adaka no dii ɔman no anim. 7 Na Yehowa ka kyerɛɛ Yosua sɛ: “Ɛnnɛ da yi, mefi ase ayɛ wo kɛse wɔ Israelfo nyinaa anim,+ na wɔahu sɛ sɛnea midii Mose akyi no,+ saa ara na medi w’akyi.+ 8 Fa ahyɛde yi ma asɔfo a wɔso apam adaka no sɛ: ‘Sɛ mudu Yordan nsu no ano a, munnyina Yordan no mu dinn.’”+ 9 Ɛnna Yosua ka kyerɛɛ Israelfo no sɛ: “Mommra ha na mummetie Yehowa mo Nyankopɔn asɛm.” 10 Na Yosua kae sɛ: “Eyi na mode behu sɛ Onyankopɔn teasefo bi wɔ mo mu.+ Ɔbɛpam Kaananfo ne Hitifo ne Hiwifo ne Perisifo ne Girgasifo ne Amorifo ne Yebusifo afi mo anim.+ 11 Hwɛ! Asaase nyinaa Wura no apam adaka redi mo anim akɔ Yordan mu. 12 Afei munyi mmarima 12 mfi Israel mmusuakuw no mu, abusuakuw biara mu ɔbarima baako,+ 13 na sɛ asɔfo a wɔso asaase nyinaa Wura, Yehowa, Adaka no de wɔn nan si Yordan nsu no mu ara pɛ, nsu a ɛtene fi atifi no betwa, na agyina faako te sɛ ɔfasu.”+ 14 Enti bere a ɔman no tu fii wɔn ntamadan mu a wɔrekotwa Yordan no, asɔfo a wɔso apam adaka+ no dii ɔman no anim. 15 (Edu bere a wotwa hwiit a, saa bere no nyinaa Yordan yiri ma ebu fa ne kɔn so.)+ Na bere a asɔfo a wɔso Adaka no duu Yordan nsu no ano a wɔde wɔn nan sii nsu no mu ara pɛ, 16 nsu a ɛtene fi atifi no nyinaa begyinaa faako. Ɛkɔɔ soro te sɛ ɔfasu wɔ akyirikyiri, wɔ Adam, kurow bi a ɛbɛn Saretan. Ɛnna nea ɛtene kɔ Araba Po a ɛno ara ne Nkyene Po* no mu no nso twae. Etwae koraa maa ɔman no faa baabi a ɛne Yeriko di nhwɛanim no twae. 17 Na asɔfo a wɔso Yehowa apam adaka no kɔɔ so gyinaa hɔ dinn wɔ asaase a ɛso awo so+ wɔ Yordan mfinimfini kosii sɛ Israel man no nyinaa faa asaase a ɛso awo so+ twaa Yordan wiei.\n^ Bɛyɛ mita 890 (anm. 2,920). Hwɛ Nkh. B14.\n^ Anaa “Monyɛ mo ho kronkron.”


Marko 12 | Intanɛt So Bible| Wiase Foforɔ Nkyerɛaseɛ\nMarko Asɛmpa 12:1-44\nAkuafo awudifo ho mfatoho no (1-12)\nOnyankopɔn ne Kaesare (13-17)\nOwusɔre ho asɛmmisa (18-27)\nAhyɛde abien a ɛho hia paa (28-34)\nKristo no yɛ Dawid ba anaa? (35-37a)\nƆka kyerɛɛ wɔn sɛ wɔnhwɛ yiye wɔ akyerɛwfo no ho (37b-40)\nOkunafo hiani no nkaprɛ mma abien (41-44)\n12 Na ofii ase ne wɔn kasae, na ɔyɛɛ mfatoho yi sɛ: “Ɔbarima bi yɛɛ bobefuw*+ gyee ho ban, na otuu amoa a wokyĩ nsã wom wɔ afuw no mu, na ɔtoo abantenten.+ Afei ɔde gyaw akuafo bi, na otuu kwan.+ 2 Na bere* dui no, ɔsomaa akoa bi kɔɔ akuafo no nkyɛn sɛ onkogye bobefuw no mu aba no bi mfi akuafo no nkyɛn. 3 Nanso wɔkyeree no hwee no, na wɔpam no a wɔamma no hwee. 4 Na ɔsan somaa akoa foforo kɔɔ wɔn nkyɛn, na ɔno nso, wɔde ade bɔɔ ne tirim, na woguu n’anim ase.+ 5 Na ɔsomaa ɔfoforo, na ɔno de wokum no. Ɔsomaa afoforo pii nso, na wɔn nso, wɔhwee wɔn mu binom, na wokunkum ebinom. 6 Ná aka onipa baako, ne ba a ɔdɔ no.+ Ɔno ne nea otwa to a ɔsomaa no kɔɔ wɔn nkyɛn, na ɔkae sɛ, ‘Wɔbɛfɛre me ba no.’ 7 Nanso akuafo no keka kyerɛɛ wɔn ho sɛ, ‘Oyi na obedi ade no.+ Mommra mma yenkum no, na agyapade no bɛba abedi yɛn nsam.’ 8 Ɛnna wɔkyeree no kum no, na wɔtwee no kɔtoo bobefuw no akyi.+ 9 Dɛn na bobefuw wura no bɛyɛ? Ɔbɛba abekunkum akuafo no, na ɔde bobefuw no ama nnipa foforo.+ 10 Monkenkan kyerɛwsɛm yi da sɛ, ‘Ɔbo a adansifo poe no, ɛno na abɛyɛ ntwea so bo titiriw?’*+ 11 Na monkenkanee sɛ, ‘Yehowa* hɔ na eyi fi, na ɛyɛ nwonwa wɔ yɛn ani so’?”+ 12 Ɛno nti, na wɔpɛ sɛ wɔkyere no, efisɛ wohui sɛ wɔn nti na ɔyɛɛ mfatoho no. Nanso, na wosuro nnipadɔm no. Enti wogyaw no hɔ kɔe.+ 13 Afei wɔsomaa Farisifo no bi ne Herode akyidifo no bi kɔɔ ne nkyɛn, sɛnea ɛbɛyɛ a ɔbɛka asɛm bi ama wɔanya no.+ 14 Bere a wokodui no, wɔka kyerɛɛ no sɛ: “Ɔkyerɛkyerɛfo, yenim sɛ woka nokware, na wonhwehwɛ obiara anim anuonyam, efisɛ wonhwɛ nnipa anim, na nea wokyerɛkyerɛ fa Onyankopɔn ho no yɛ nokware. Mmara ma kwan* sɛ wotua tow ma Kaesare anaasɛ ɛmma kwan?* 15 Yentua anaasɛ yenntua?” Bere a ohuu wɔn nyaatwom no, obisaa wɔn sɛ: “Adɛn nti na moresɔ me ahwɛ? Momfa denare* no bi mmrɛ me mma menhwɛ.” 16 Wɔde baako bae, na obisaa wɔn sɛ: “Hena mfoni ne ne nkyerɛwee ni?” Wɔka kyerɛɛ no sɛ: “Kaesare dea.” 17 Ɛnna Yesu kae sɛ: “Muntua Kaesare de mma Kaesare,+ na muntua Onyankopɔn de mma Onyankopɔn.”+ Na ne ho yɛɛ wɔn nwonwa. 18 Afei Sadukifo a wɔka sɛ owusɔre nni hɔ+ no baa ne nkyɛn, na wobisaa no sɛ:+ 19 “Ɔkyerɛkyerɛfo, Mose kyerɛw maa yɛn sɛ, sɛ obi nuabarima wu gyaw ne yere na sɛ onni ba a, ɛsɛ sɛ ɔware ne nua a wawu no yere no, na ɔne no wo ma ne nua no.+ 20 Ná anuanom baason* bi wɔ hɔ. Nea odi kan no waree, nanso bere a owui no, wannyaw ɔba biara wɔ akyi. 21 Na nea ɔto so abien no waree ɔbea no, na owui a wannyaw ɔba wɔ akyi, na nea ɔto so abiɛsa no nso saa ara. 22 Na nnipa baason no biara annyaw ɔba wɔ akyi. Awiei koraa no, ɔbea no nso wui. 23 Owusɔre mu no, wɔn mu hena na ɔbea no bɛyɛ ne yere? Efisɛ nnipa baason no nyinaa waree no bi.” 24 Yesu buaa wɔn sɛ: “Moredi mfomso, efisɛ munnim Kyerɛwnsɛm no anaa Onyankopɔn tumi.+ 25 Sɛ awufo sɔre a, mmarima renware na wɔremfa mmea nso mma aware, na mmom wɔbɛyɛ sɛ abɔfo a wɔwɔ soro.+ 26 Na ɛdefa awufo a wobenyan wɔn ho no, monkenkanee Mose nhoma no mu asɛm a ɛfa nwura* ho no? Onyankopɔn ka kyerɛɛ Mose sɛ: ‘Mene Abraham Nyankopɔn ne Isak Nyankopɔn ne Yakob Nyankopɔn.’+ 27 Ɔnyɛ awufo Nyankopɔn, na mmom ateasefo de. Mudi mfomso pii.”+ 28 Ɛnna akyerɛwfo no mu baako baa hɔ bɛtee sɛ wɔregye akyinnye, na ohui sɛ Yesu abua wɔn nsɛm no yiye. Enti obisaa Yesu sɛ: “Mmara no mu nea ɛwɔ he na edi kan?”*+ 29 Yesu buae sɛ: “Nea edi kan ne sɛ, ‘O Israel, tie, Yehowa* yɛn Nyankopɔn yɛ Yehowa* baako, 30 na fa wo koma nyinaa ne wo kra* nyinaa ne w’adwene nyinaa ne w’ahoɔden nyinaa dɔ Yehowa* wo Nyankopɔn.’+ 31 Nea ɛto so abien ne sɛ, ‘Dɔ wo yɔnko sɛ wo ho.’+ Mmara biara nni hɔ a ɛyɛ kɛse sen eyinom.” 32 Ɔkyerɛwfo no ka kyerɛɛ no sɛ: “Ɔkyerɛkyerɛfo, nea woaka no yɛ nokware turodoo, ‘Ɔyɛ Baako, na obiara nni hɔ sɛ ɔno’;+ 33 na sɛ obi de ne koma nyinaa ne n’adwene nyinaa ne n’ahoɔden nyinaa dɔ no, na ɔdɔ ne yɔnko sɛ ne ho a, ɛsom bo koraa sen ɔhyew afɔre ne afɔrebɔ nyinaa.”+ 34 Na Yesu hui sɛ wabua no nyansa mu, enti ɔka kyerɛɛ no sɛ: “Wo ne Onyankopɔn Ahenni ntam kwan nware.” Na obiara annya akokoduru ammisa no asɛm biara bio.+ 35 Na Yesu toaa so kyerɛkyerɛe wɔ asɔrefi hɔ, na obisae sɛ: “Adɛn nti na akyerɛwfo no ka sɛ Kristo no yɛ Dawid ba?+ 36 Honhom kronkron+ maa Dawid ankasa kae sɛ, ‘Yehowa* ka kyerɛɛ me Wura sɛ: “Tena me nsa nifa kosi sɛ mede w’atamfo begu wo nan ase.”’+ 37 Dawid ankasa frɛɛ no Owura, enti ɛbɛyɛ dɛn na wayɛ ne ba?”+ Saa bere no, ná nnipadɔm kɛse no de anigye retie no. 38 Bere a ogu so rekyerɛkyerɛ no, ɔkae sɛ: “Monhwɛ yiye wɔ akyerɛwfo no ho. Nea wɔpɛ ne sɛ wɔbɛhyɛ ntaade atenten de akyinkyin, na wɔagye nkyia wɔ gua so.+ 39 Wɔpɛ nkongua a ɛwɔ anim* wɔ hyiadan mu ne mpanyimfo tenabea wɔ apontow* ase.+ 40 Wɔn na wogye* akunafo afi,* na wɔbɔ mpae atenten sɛnea nnipa behu wɔn.* Saa nkurɔfo yi benya atemmu a emu yɛ den.”* 41 Ɔtenaa ase, na na n’ani tua sika nnaka*+ no. Na ofii ase hwɛɛ sɛnea na nnipadɔm no de sika regu nnaka no mu. Ná asikafo bebree de sika pii regu mu.+ 42 Ɛnna ɔbea kunafo hiani bi bae, na ɔde nkaprɛ mma abien* a ɛnsom bo ahe biara beguu mu.+ 43 Enti ɔfrɛɛ n’asuafo no baa ne nkyɛn, na ɔka kyerɛɛ wɔn sɛ: “Nokwarem mereka akyerɛ mo sɛ, nea saa ɔbea kunafo hiani yi de agu mu no, ɛdɔɔso sen nea wɔn a aka no nyinaa de beguu mu no.+ 44 Efisɛ wɔn nyinaa de nea wɔanya ama aboro so no bi na abegu mu. Na ɔbea yi de, ofi ne hia mu de nea ɔwɔ nyinaa, nea ɔde bɛhwɛ ne ho nyinaa, na abegu mu.”+\n^ Nt., “tweatibo?”\n^ Anaa “ehia paa?”\n^ Anaa “nnaka a wɔde sika gu mu.”\n^ Nt., “lepton abien anaa kwadran baako.” Hwɛ Nkh. B14.


Nkyerɛkyerɛ ne Apam\nMmerɛbuo Nhyehyɛeɛ ma Emunsɛm\nNkyerɛkyerɛ ne Apam 1\nNkyerɛkyerɛ ne Apam 2\nNkyerɛkyerɛ ne Apam 3\nNkyerɛkyerɛ ne Apam 4\nNkyerɛkyerɛ ne Apam 5\nNkyerɛkyerɛ ne Apam 6\nNkyerɛkyerɛ ne Apam 7\nNkyerɛkyerɛ ne Apam 8\nNkyerɛkyerɛ ne Apam 9\nNkyerɛkyerɛ ne Apam 10\nNkyerɛkyerɛ ne Apam 11\nNkyerɛkyerɛ ne Apam 12\nNkyerɛkyerɛ ne Apam 13\nNkyerɛkyerɛ ne Apam 14\nNkyerɛkyerɛ ne Apam 15\nNkyerɛkyerɛ ne Apam 16\nNkyerɛkyerɛ ne Apam 17\nNkyerɛkyerɛ ne Apam 18\nNkyerɛkyerɛ ne Apam 19\nNkyerɛkyerɛ ne Apam 20\nNkyerɛkyerɛ ne Apam 21\nNkyerɛkyerɛ ne Apam 22\nNkyerɛkyerɛ ne Apam 23\nNkyerɛkyerɛ ne Apam 24\nNkyerɛkyerɛ ne Apam 25\nNkyerɛkyerɛ ne Apam 26\nNkyerɛkyerɛ ne Apam 27\nNkyerɛkyerɛ ne Apam 28\nNkyerɛkyerɛ ne Apam 29\nNkyerɛkyerɛ ne Apam 30\nNkyerɛkyerɛ ne Apam 31\nNkyerɛkyerɛ ne Apam 32\nNkyerɛkyerɛ ne Apam 33\nNkyerɛkyerɛ ne Apam 34\nNkyerɛkyerɛ ne Apam 35\nNkyerɛkyerɛ ne Apam 36\nNkyerɛkyerɛ ne Apam 37\nNkyerɛkyerɛ ne Apam 38\nNkyerɛkyerɛ ne Apam 39\nNkyerɛkyerɛ ne Apam 40\nNkyerɛkyerɛ ne Apam 41\nNkyerɛkyerɛ ne Apam 42\nNkyerɛkyerɛ ne Apam 43\nNkyerɛkyerɛ ne Apam 44\nNkyerɛkyerɛ ne Apam 45\nNkyerɛkyerɛ ne Apam 46\nNkyerɛkyerɛ ne Apam 47\nNkyerɛkyerɛ ne Apam 48\nNkyerɛkyerɛ ne Apam 49\nNkyerɛkyerɛ ne Apam 50\nNkyerɛkyerɛ ne Apam 51\nNkyerɛkyerɛ ne Apam 52\nNkyerɛkyerɛ ne Apam 53\nNkyerɛkyerɛ ne Apam 54\nNkyerɛkyerɛ ne Apam 55\nNkyerɛkyerɛ ne Apam 56\nNkyerɛkyerɛ ne Apam 57\nNkyerɛkyerɛ ne Apam 58\nNkyerɛkyerɛ ne Apam 59\nNkyerɛkyerɛ ne Apam 60\nNkyerɛkyerɛ ne Apam 61\nNkyerɛkyerɛ ne Apam 62\nNkyerɛkyerɛ ne Apam 63\nNkyerɛkyerɛ ne Apam 64\nNkyerɛkyerɛ ne Apam 65\nNkyerɛkyerɛ ne Apam 66\nNkyerɛkyerɛ ne Apam 67\nNkyerɛkyerɛ ne Apam 68\nNkyerɛkyerɛ ne Apam 69\nNkyerɛkyerɛ ne Apam 70\nNkyerɛkyerɛ ne Apam 71\nNkyerɛkyerɛ ne Apam 72\nNkyerɛkyerɛ ne Apam 73\nNkyerɛkyerɛ ne Apam 74\nNkyerɛkyerɛ ne Apam 75\nNkyerɛkyerɛ ne Apam 76\nNkyerɛkyerɛ ne Apam 77\nNkyerɛkyerɛ ne Apam 78\nNkyerɛkyerɛ ne Apam 79\nNkyerɛkyerɛ ne Apam 80\nNkyerɛkyerɛ ne Apam 81\nNkyerɛkyerɛ ne Apam 82\nNkyerɛkyerɛ ne Apam 83\nNkyerɛkyerɛ ne Apam 84\nNkyerɛkyerɛ ne Apam 85\nNkyerɛkyerɛ ne Apam 86\nNkyerɛkyerɛ ne Apam 87\nNkyerɛkyerɛ ne Apam 88\nNkyerɛkyerɛ ne Apam 89\nNkyerɛkyerɛ ne Apam 90\nNkyerɛkyerɛ ne Apam 91\nNkyerɛkyerɛ ne Apam 92\nNkyerɛkyerɛ ne Apam 93\nNkyerɛkyerɛ ne Apam 94\nNkyerɛkyerɛ ne Apam 95\nNkyerɛkyerɛ ne Apam 96\nNkyerɛkyerɛ ne Apam 97\nNkyerɛkyerɛ ne Apam 98\nNkyerɛkyerɛ ne Apam 99\nNkyerɛkyerɛ ne Apam 100\nNkyerɛkyerɛ ne Apam 101\nNkyerɛkyerɛ ne Apam 102\nNkyerɛkyerɛ ne Apam 103\nNkyerɛkyerɛ ne Apam 104\nNkyerɛkyerɛ ne Apam 105\nNkyerɛkyerɛ ne Apam 106\nNkyerɛkyerɛ ne Apam 107\nNkyerɛkyerɛ ne Apam 108\nNkyerɛkyerɛ ne Apam 109\nNkyerɛkyerɛ ne Apam 110\nNkyerɛkyerɛ ne Apam 111\nNkyerɛkyerɛ ne Apam 112\nNkyerɛkyerɛ ne Apam 113\nNkyerɛkyerɛ ne Apam 114\nNkyerɛkyerɛ ne Apam 115\nNkyerɛkyerɛ ne Apam 116\nNkyerɛkyerɛ ne Apam 117\nNkyerɛkyerɛ ne Apam 118\nNkyerɛkyerɛ ne Apam 119\nNkyerɛkyerɛ ne Apam 120\nNkyerɛkyerɛ ne Apam 121\nNkyerɛkyerɛ ne Apam 122\nNkyerɛkyerɛ ne Apam 123\nNkyerɛkyerɛ ne Apam 124\nNkyerɛkyerɛ ne Apam 125\nNkyerɛkyerɛ ne Apam 126\nNkyerɛkyerɛ ne Apam 127\nNkyerɛkyerɛ ne Apam 128\nNkyerɛkyerɛ ne Apam 129\nNkyerɛkyerɛ ne Apam 130\nNkyerɛkyerɛ ne Apam 131\nNkyerɛkyerɛ ne Apam 132\nNkyerɛkyerɛ ne Apam 133\nNkyerɛkyerɛ ne Apam 134\nNkyerɛkyerɛ ne Apam 135\nNkyerɛkyerɛ ne Apam 136\nNkyerɛkyerɛ ne Apam 137\nNkyerɛkyerɛ ne Apam 138\nAsɔre no Dawurubɔ\nAsɔre no Dawurubɔ 1\nAsɔre no Dawurubɔ 2\nNkyerɛkyerɛ ne Apam no yɛ adiyisɛm kronkron ne nkannyan so mpaemuka a wɔaboaboa ano a wɔde maae sɛ wɔmfa nkyekyere Onyankopɔn ahemman no ne ɛmu nhyehyɛeɛ wɔ asase yi so nna a ɛtwa toɔ yi mu. Ɛwɔ mu sɛ wɔde afã no mu dodoɔ no ara ma asɔremma a wɔn wɔ Yesu Kristo Asɔre a ɛwɔ hɔ ma Nna a Ɛdi Akyire Ahoteɛfoɔ no mu deɛ, nanso ɛmu nkransɛm, kɔkɔbɔ, ne kasakyerɛ no so wɔ mfasoɔ ma adasamma nyina ara, na ɛto nsa frɛ nnipa biara a wɔn wɔ baabiara sɛ wɔntie Awurade Yesu Kristo nne a ɛrekasa kyerɛ wɔn sɛdeɛ wɔbɛnya honam mu yiedie ne daapem nkwagyeɛ.\nAdiyisɛm a wɔde maae nam Nkɔmhyɛni Joseph Smith so, wɔ Obobuo 1, 1831, wɔ Asɔre no mpaninfoɔ nhyiamu kɛseɛ soronko ase, a ɛbaa so wɔ Hiram, Ohio. Adiyisɛm bebree na wɔanya afiri Awurade hɔ ansa na saa berɛ yi rebɛduru, na sɛdeɛ wɔbɛboaboa yeinom ano atintim ayɛ no nwoma de ato dwa, yɛ nsɛm titire no mu baako a wɔsii so gyinaeɛ wɔ nhyiamu kɛseɛ no ase. Saa Ɔfã yi kabom gyina hɔ ma Awurade Nnianim ma gyedie nkyerɛkyerɛ, apam, ne mmaransɛm a ɔde maae wɔ saa asɛmpa berɛ yi mu.\nNyi-firi-mu-nsɛm a ɛfiri Joseph Smith abakɔsɛm mu a ɛkyerɛ ɔbɔfoɔ Moronae nsɛm a ɔde maa Nkɔmhyɛni Joseph Smith, berɛ a na ɔwɔ nkɔmhyɛni no papa fie wɔ Manchester, New York, wɔ Ɛbɔ da 21 anwummerɛ, 1823. Moronae na ɔtwa toɔ wɔ abakɔsɛm-atwerɛfoɔ santene tentene a wɔyɛɛ twerɛtohɔ yi a seesei ɛda wiase anim sɛ Mormon Nwoma No. (Fa toto Malaki 4:5–6; ɔfa 27:9; 110:13–16; ne 128:18 nso).\nAdiyisɛm a wɔde maa Nkɔmhyɛni Joseph Smith, wɔ Harmony Pennsylvania, Kutawonsa 1828, a ɛfa kratafa 116 a ɛyɛ nsa-ano atwerɛ nkyerɛaseɛ a ɛyera firii Mormon Nwoma no fa a ɛdi kan, deɛ wɔfrɛɛ no “Lihae Nwoma” no ho. Nkɔmhyɛni no de amemenemfe maa saa nkratafa yi nhwɛsoɔ firii ne nsa kɔɔ Martin Harris deɛ mu, ɔno a ɔsomm sɛ ɔtwerɛfoɔ berɛ tiawa mu wɔ Mormon Nwoma no nkyerɛaseɛ mu. Wɔnam Urim ne Tumim no so na wɔde adiyisɛm yi maae. (1:21–23.) (Hwɛ ɔfa 10.)\nAdiyisɛm a wɔde maae nam Nkɔmhyɛni Joseph Smith so de maa n’agya Joseph Smith Sr., wɔ Harmony, Pennsylvania, Ɔgyefuo 1829.\nAdiyisɛm a wɔde maae nam Nkɔmhyɛni Joseph Smith so, wɔ Harmony, Pennsylvania, Ɔbɛnem 1829, wɔ Martin Harris adesrɛ ho.\nAdiyisɛm a wɔde maa Nkɔmhyɛni Joseph Smith ne Oliver Cowdery, wɔ Harmony, Pennsylvania, Oforisuo 1829.Oliver Cowdery hyɛɛ ne dwumadie ase sɛ ɔtwerɛfoɔ wɔ Mormon Nwoma no nkyerɛaseɛ no mu, Oforisuo 7, 1829. Na wanya adiyie kronkron dada afa Nkɔmhyɛni no adansedie ho, nokorɛ a ɛyɛ fa mprɛte a wɔakurukyire Mormon Nwoma no twerɛtohɔ no wɔ so. Nkɔmhyɛni no bisaa Awurade nam Urim ne Tumim no so na ɔnyaa saa mmuaeɛ yi.\nAdiyisɛm a wɔde maa Nkɔmhyɛni Joseph Smith ne Oliver Cowdery, wɔ Harmony, Pennsylvania, Oforisuo 1829, berɛ a wɔnam Urim ne Tumim no so bisaae sɛ Yohane, ɔdɔfopa suani no, ɔtenaa honam mu anaa ɔwuuiɛ. Adiyisɛm yi yɛ nkyerɛaseɛ fã soronko wɔ twerɛtohɔ a wɔyɛɛ no wɔ aboa nwoma so a Yohane yɛɛe na ɔno ankasa de sieeɛ no.\nAdiyisɛm a wɔde maae nam Nkɔmhyɛni Joseph Smith so maa Oliver Cowdery, wɔ Harmony, Pennsylvania, Oforisuo 1829. Wɔ Mormon Nwoma no nkyerɛaseɛ dwumadie mu no, Oliver, ɔno a ɔkɔɔ so somm sɛ ɔtwerɛfoɔ no, a na ɔtwerɛ Nkɔmhyɛni no ɔkatwerɛ no, pɛɛ sɛ wɔdom no nkyerɛaseɛ akyɛdeɛ. Awurade gyee ne nkotosrɛ no so na ɔmaa saa adiyisɛm yi.\nAdiyisɛm a wɔde maae nam Nkɔmhyɛni Joseph Smith so maa Oliver Cowdery, wɔ Harmony, Pennsylvania, Oforisuo 1829. Oliver nyaa afotuo sɛ ɔnya aboterɛ, na wɔhyɛɛ no sɛ ɔmma n’ani nsɔ sɛ, saa berɛ yi mu no, ɔbɛtwerɛ asekyerɛfoɔ no katwerɛ no, kyɛn sɛ ɔbɛkyerɛ aseɛ ahwɛ.\nAdiyisɛm a wɔde maa Nkɔmhyɛni Joseph Smith, wɔ Harmony, Pennsylvania, wɔ bɛyɛ Oforisuo1829 mu, ɛwɔm sɛ ebia wɔnyaa ɛmu bi wɔ 1828 ahuhuroberɛ mu. Ɛhanom na Awurade yii Joseph asotire ɛfa nsakraeɛ a nnipa atirimuɔdenfoɔ ayɛ wɔ nsa-ano-atwerɛ krataa 116 a ɛfiri Lihae nwomankyerɛaseɛ no mu, wɔ Mormon Nwoma no mu. Na saa nsa-ano-atwerɛ krataa yi ayera afiri Martin Harris nneɛma mu, ɔno a wɔde nkrataa no hyɛɛ ne nsa berɛ tiawa mu. (Hwɛ atifiasɛm ma ɔfa 3.) Tirimpɔ bɔne no yɛɛ sɛ wɔbɛtwɛn ahwɛ nkyerɛaseɛ foforɔ a ɛbɛba no anim, fa nsɛm a ɛfa nkrataa a wɔawia no ho, na afei wɔagu nkyerɛaseɛni no anim ase akyerɛ nsonoeɛ a nsakraeɛ no de aba. Na saa atirimuɔden botae yi, ɔbɔnefoɔ no na ɔsusuu ho, na na Awurade nim, mpo berɛ a na Mormon, tete Nifaeni abakɔsɛmni no, retwitwa mprɛte a wɔaboa ano so nsɛm ntiantia no, na ɛdaa adi wɔ Mormon Nwoma no mu. (Hwɛ Mormon Nsɛm 1:3–7).\nAdiyisɛm a wɔde maae nam Nkɔmhyɛni Joseph Smith so maa ne nuabarima Hyrum Smith, wɔ Harmony, Pennsylvania, Kɔtɔnimaa 1829. Saa adiyisɛm yi yɛ mmuaeɛ a ɔnyaae nam Urim ne Tumim no so wɔ Joseph nkotosrɛ ne n’adebisa ho. Joseph Smith abakɔsɛm no susu sɛ saa adiyisɛm yi ɔnyaae berɛ a wɔsan de Aaron Asɔfodie no baae akyi.\nAdiyisɛm a wɔde maae nam Nkɔmhyɛni Joseph Smith so de maa Joseph Knight Sr., wɔ Harmony, Pennsylvania, Kɔtɔnimaa 1829. Joseph Knight gyee Joseph Smith nsɛm a ɔde too dwa no diiɛ, deɛ ɛfa Mormon Nwoma mprɛte no a wanya wɔne hɔ no ne nkyerɛaseɛ adwuma a na ɛrekɔ so no, na mpɛn pii no na ɔma Joseph Smith ne ne twerɛtwerɛfoɔ no honam fã mu mmoa, a ɛboaa wɔn maa wɔtumi toaa nkyerɛaseɛ no so. Wɔ Joseph Knight adebisa ho, Nkɔmhyɛni no bisaa Awurade na ɔnyaa adiyie yi.\nNyifirimu bi a efiri Joseph Smith abakɔsɛm mu a ɛreka Nkɔmhyɛni no ne Oliver Cowdery asɔfohyɛ wɔ Aaron Asɔfodie no mu wɔ bea a ɛbɛn Harmony, Pennsylvania, Kɔtɔnima 15, 1829. Asɔfohyɛ yi yɛ ɔbɔfoɔ a ɔdaa ne ho adi sɛ ɔne Yohane na ɔde ne nsa guu wɔn so hyɛɛ wɔn asɔfo, ɔno a wɔfrɛ no Yohane Suboni wɔ Apam Foforɔ no mu. Ɔbɔfoɔ no kyerɛɛ mu sɛ ɔredi dwuma no wɔ tete Asomafoɔ Petro, Yakobo ne Yohane akwankyerɛ ase, wɔn a na wɔkura asɔfodie kɛseɛ no nsafoa, a na wɔfrɛ no Mɛlkisɛdɛk Asɔfodie no. Na wɔahyɛ Joseph ne Oliver bɔ sɛ ne berɛ mu wɔde Mɛlkisɛdɛk Asɔfodie no bɛma wɔn. (Hwɛ Ɔfa 27:7, 8, 12.)\nAdiyisɛm a wɔde maae nam Nkɔmhyɛni Joseph Smith so de maa David Whitmer, wɔ Fayette, New York, Ayɛwohomumɔ 1829. Na Whitmer abusua no ani abɛgye Mormon Nwoma no nkyerɛaseɛ no ho yie. Nkɔmhyɛni no kyekyeree n’atenaeɛ wɔ Peter Whitmer Sr. fie, baabi a ɔtenaae kɔsii sɛ ɔde nkyerɛaseɛ adwuma no kɔɔ awieɛ na ɔnyaa nwoma no a ɛrefiri aba no ho tumi a wɔde bɛhwɛ so. Whitmer mma mmarima baasa a, obiara anya adanseɛ afa adwuma no nokorɛyɛ ho no, maa asɛm no ho hiaa wɔn yie ɛfaa wɔn ankorɛankorɛ asɛdeɛ ho. Adiyisɛm yei ne mmienu a ɛtoa so no (ɔfa 15 ne 16) yɛ mmuaeɛ a wɔde maae wɔ deɛ wɔnam Urim ne Tumim no so bisaae no ho. David Whitmer akyire yi bɛyɛɛ Mormon Nwoma no Adansefoɔ Baasa no mu baako.\nAdiyisɛm a wɔde maae nam Nkɔmhyɛni Joseph Smith so maa John Whitmer, wɔ Fayette, New York, Ayɛwohomumɔ 1829 (hwɛ ɔfa 14 ti asɛm no.) Nkra no yɛ atirimsɛm ne awɔsee ma ɔno ankasa, ɛne sɛ Awurade ka deɛ John Whitmer ne Ɔno nko ara na wɔnim. John Whitmer akyire yi bɛyɛɛ Mormon Nwoma no Adansefoɔ Nwɔtwe no mu baako.\nAdiyisɛm a wɔde maae nam Nkɔmhyɛni Joseph Smith so de maa Peter Whitmer Jr., wɔ Fayette, New York, Ayɛwohomumɔ 1829 (hwɛ Ɔfa 14 ti asɛm no.) Peter Whitmer, Jr. akyire yi bɛyɛɛ Mormon Nwoma no Adansefoɔ Nwɔtwe no mu baako.\nAdiyisɛm a wɔde maae nam Nkɔmhyɛni Joseph Smith so de maa Oliver Cowdery, David Whitmer, ne Martin Harris, wɔ Fayette, New York, Ayɛwohomumɔ 1829, ansana wɔrebɛhwɛ mprɛte a nkurukyire no wɔ so na ɛkura Mormon Nwoma no twerɛtohɔ no. Na Joseph ne ne twerɛfoɔ, Oliver Cowdery, asua afiri Mormon Nwoma mprɛte nkyeraseɛ no so sɛ wɔbɛyi adansefoɔ soronko baasa (hwɛ Eter 5:2–4; 2 Nifae 11:3; 27:12). Oliver Cowdery, David Whitmer, ne Martin Harris nyaa nkanyan bi wɔ wɔn mu ma wɔnyaa ɔpɛ sɛ wɔbɛyɛ adansefoɔ baasa soronko no. Nkɔmhyɛni no bisaa Awurade, na saa adiyisɛm yi ne mmuaeɛ a ɔnam Urim ne Tumim no so de maae.\nAdiyisɛm a wɔde maa Nkɔmhyɛni Joseph Smith, Oliver Cowdery ne David Whitmer, wɔ Fayette, New York, Ayɛwohomumɔ 1829. Sɛdeɛ Nkɔmhyɛni no seɛ no, saa adiyisɛm yi kyerɛɛ “asomafoɔ dumienu no frɛ wɔ nna a ɛdi akyire yi mu, ɛne akwankyerɛ a ɛfa Asɔre no nkyekyereɛ ho.”\nAdiyisɛm a wɔde maae nam Nkɔmhyɛni Joseph Smith so, wɔ Manchester, New York, wɔ bɛyɛ1829 ahuhuberɛ mu. Wɔ n’abakɔsɛm mu no, Nkɔmhyɛni no kyerɛ sɛ ɛyɛ “mmaransɛm a ɛfiri Onyankopɔn na ɛmfiri onipa hɔ a ɔde maa Martin Harris, Ɔno a Ɔnniawieɛ no na ɔde maae.”\nAdiyisɛm a ɛfa Asɔre no nkyekyereɛ ne ne nhwɛsoɔ ho, a wɔde maae nam Joseph Smith, Nkɔmhyɛni no so wɔ anaa bea a ɛbɛn Fayette, New York. Ebia wɔde saa adiyisɛm yi afa bi maa ntɛm bɛyɛ 1829 ahuhuberɛ mu. Adiyisɛm mua no a wɔfrɛ no Ntwerɛeɛ ne Apam no, ɛrekame ayɛ sɛ wɔtwerɛɛ no Oforisuo 6, 1830 (da a wɔkyekyeree Asɔre no) akyi pɛɛ. Nkɔmhyɛni no twerɛeɛ sɛ, “Yɛnam nkɔmhyɛ honhom ne adiyisɛm so nyaa deɛ ɛtoa so yi firii Ne hɔ (Yesu Kristo); a amma yɛn nkrasɛm pii nko ara, na ɛsan so kyerɛɛ yɛn da korɔ a, sɛdeɛ ne pɛ ne ne mmarasɛm teɛ no, yɛbɛkɔ so akyekyere n’Asɔre bio asase yi so.”\nAdiyisɛm a wɔde maa Joseph Smith Nkɔmhyɛni no, wɔ Fayette, New York, Oforisuo, 6, 1830.Wɔde saa adiyisɛm yi maae berɛ a wɔhyehyɛɛ Asɔre no, wɔ da a wɔaka ho asɛm no mu, wɔ Peter Whitmer Sr., no fie. Mmarima baasia a wɔabɔ wɔn asu dada no ka ho bi. Saa nnipa yinom ano kɔɔ bɛnkorɔ mu, wɔ abatoɔ mu, na wɔkyerɛɛ wɔn pɛ ne wɔn tirimpɔ sɛ wɔbɛhyehyɛ asɔre no, sɛdeɛ Onyankopɔn mmarasɛm teɛ no (hwɛ ɔfa 20). Wɔsan nso too aba sɛ wɔgye to mu bi na wɔbɛsɔ Joseph Smith, Jr. ne Oliver Cowdery mu sɛ ahwɛsofoɔ titenafoɔ Asɔre no mu. Joseph nam nsa a wɔde gu soɔ so hyɛɛ Oliver Asɔre panin, na Oliver nso hyɛɛ Joseph saa ara bi. Wɔhyiraa adidi kronkron no so de ma wieɛ no, Joseph ne Oliver de nsa guu wɔn a wɔka ho bi so mmaako mmaako, ama wɔanya Sunsum Kronkron no na wɔahyɛ obiara den sɛ Asɔreba.\nAdiyisɛm a wɔde maae nam Joseph Smith, Nkɔmhyɛni no so, wɔ Manchester, New York, Oforisuo 6, 1830. Saa adisyisɛm yi wɔde maa Asɔre no esiane wɔn a na wɔabɔ wɔn asu dada a wɔpɛ sɛ wɔbɛdɔm Asɔre no, na wɔmmpɛ sɛ wɔbɔ wɔn asu bio.\nAdiyisɛm nnidisoɔ nnum a wɔde maae nam Joseph Smith, Nkɔmhyɛni no so, wɔ Manchester, New York, Oforisuo 1830, maa Oliver Cowdery; Hyrum Smith; Samuel H. Smith; Joseph Smith Sr.: ne Joseph Knight Sr. Ɛnam nnipa baanum a wɔabɔ wɔn din no pɛ kɛseɛ a wɔnyaae sɛ wɔbɛhunu wɔn asɛdeɛ nti, Nkɔmhyɛni no bisaa Awurade na ɔnyaa adiyisɛm maa nnipa no mu biara.\nAdiyisɛm a wɔde maa Joseph Smith, Nkɔmhyɛni no ne Oliver Cowdery, wɔ Harmony, Pennsylvania, Kutawonsa 1830. Ɛwom sɛ na ɛnnii abosome nan firi berɛ a wɔkyekyeree asɔre no deɛ, nanso, na ɔtaaeɛ mu abɛyɛ den, ɛnti na ɛsɛ sɛ kannifoɔ no kɔbɔ wɔn ho adwaa kakra. Wɔde adiyisɛm mmiɛnsa a ɛdidi soɔ yi maae saa berɛ yi, sɛ ɛbɛhyɛ wɔn den, ahyɛ wɔn nkuran, na akyerɛkyerɛ wɔn.\nAdiyisɛm a wɔde maae nam Joseph Smith, Nkɔmhyɛni no so, wɔ Pennsylvania, Kutawonsa 1830 (hwɛ atifi asɛm ma ɔfa 24). Saa adiyisɛm yi da Awurade pɛ adi kyerɛ Emma Smith, Nkɔmhyɛni no yere no.\nAdiyisɛm a wɔde maa Joseph Smith, Nkɔmhyɛni no, Oliver Cowdery, ne John Whitmer, wɔ Harmony, Pennsylvania, Kutawonsa 1830 (hwɛ ɔfa 24 ti).\nAdiyisɛm a wɔde maa Joseph Smith Nkɔmhyɛni, wɔ Harmony, Ɔsanaa 1830. Ɔreyɛ ahoboaboa ama Nyamesurofoɔ som a anka wɔbɛhyira panoo ne nsã no so de ama no, Joseph siim sɛ ɔrekɔtɔ nsã. Ɔsoro somafoɔ bɛhyiaa no na ɔnyaa saa adiyisɛm yi, a wɔatwerɛɛ no fã bi wɔ saa berɛ no mu, na deɛ aka no wɔtwerɛɛeɛ wɔ Ɛbɔ a ɛdi soɔ no. Seesei wɔde nsuo na ɛyɛ asɔre adidi kronkron som no.\nAdiyisɛm a wɔde maae nam Joseph Smith, Nkɔmhyɛni no so maa Oliver Cowdery, wɔ Fayette, New York, Ɛbɔ 1830. Na Hiram Page, Asɔreba bi, wɔ ɔboɔ bi a na ɔka sɛ ɛboa no ma ɔnya adiyisɛm a ɛfa Sion nkyekyereeɛ ne Asɔre no nhyehyɛeɛ ho. Na saa nsɛm yi adaadaa asɔremma bebree, mpo ɛnyaa Oliver Cowdery so nkɛntɛnsoɔ bɔne. Ansa na wɔrebɛyɛ nhyiamu bi a wɔahyehyɛ no ara pɛ na Nkɔmhyɛni no de mmɔdemmɔ bisaa Awurade ɛfaa asɛm no ho, na saa adiyisɛm yi baae.\nAdiyisɛm a wɔde maae nam Nkɔmhyɛni Joseph Smith so, wɔ mpaninfoɔ nsia anim, wɔ Fayette, New York, Ɛbɔ 1830.Wɔde saa adiyisɛm yi maae nna kakra bi ansa na wɔrebɛyɛ nhyiamu no, a ɛhyɛ aseɛ Ɛbɔ 26 1830.\nAdiyisɛm a wɔde maae nam Joseph Smith, Nkɔmhyɛni no so maa David Whitmer, Peter Whitmer Jr., ne John Whitmer, wɔ Fayette, New York, Ɛbɔ 1830, a ɛdi nna mmiɛnsa ntam nhyiamu wɔ Fayette so no, ansa na Asɔre mpaninfoɔ no redi mpaepaemu no. Wɔdii kan tintimm saa nwoma yi sɛ adiyisɛm mmiɛnsa; Nkɔmhyɛni no ka bɔɔ mu yɛɛ no ɔfa baako wɔ Nkyerɛkyerɛ ne Apam nwoma a wɔtintimm wɔ 1835 no mu.\nAdiyisɛm a wɔde maae nam Joseph Smith, Nkɔmhyɛni no so de maa Thomas B. Marsh, Ɛbɔ 1830. Wɔwiee asɔre no nhyiamu ara na saa adiyisɛm yi baae (hwɛ ɔfa 30 atifiasɛm). Na wɔabɔ Thomas B. Marsh asu dada wɔ bosome no mu, na na wɔahyɛ no panin dada wɔ asɔre no mu ansa na wɔde adiyisɛm yi rema.\nAdiyisɛm a wɔde maae nam Jospeh Smith Nkɔmhyɛni no so de maa Parley P. Pratt ne Ziba Peterson, wɔ Manchester, New York Ahinime ahyɛaseɛ 1830. Asɔre mpaninfoɔ no tee anigyeɛ kɛseɛ ne ɔpɛ nka ɛfa Lamanfoɔ no ho, wɔn a Asɔre no ahunu wɔn bɔhyɛ nhyira wɔ Mormon Nwoma no mu no. Ne saa nti, wɔsu frɛɛ Awurade sɛ ɔnkyerɛ Ne pɛ mfa sɛ wɔbɛsoma mpaninfoɔ, saa berɛ no, akɔ India abusuakuo no a ɛwɔ Atɔeɛ no. Adiyisɛm no dii so.\nAdiyisɛm a wɔde maae nam Joseph Smith Nkɔmhyɛni no so de maa Ezra Thayre ne Northrop Sweet, wɔ Fayette, New York, Ahinime 1830. Ɔreda saa adiyisɛm yi nnianim adi no, Joseph Smith abakɔsɛm si so dua sɛ “Awurade … ayɛ krado daa sɛ ɔbɛkyerɛ wɔn a wɔde nsiyɛ hwehwɛ wɔ gyidie mu no adeɛ.”\nAdiyisɛm a wɔde maae nam Joseph Smith Nkɔmhyɛni no so de maa Orson Pratt, wɔ Fayette, New York, Obubuo 4, 1830. Na onuabarima Pratt anya mfeɛ dunkron saa berɛ no. Na wɔasakyera ma wɔabɔ no asu dapɛn nsia ansa na ɔrebɛte sɛ ne nua panin, Parley P. Pratt reka asɛmpa a wɔasan de aba no ho asɛm. Wɔnyaa saa adiyisɛm yi wɔ Peter Whitmer Sr., fie.\nAdiyisɛm a wɔde maa Joseph Smith Nkɔmhyɛni no ne Sidney Rigdon, wɔ Fayette, New York, anaa wɔ bea bi a ɛbɛn hɔ, Ɔpɛnimma 7, 1830.Saa berɛ yi, na Nkɔmhyɛni no de ne ho ahyɛTwerɛ Kronkron no nkyerɛaseɛ dwuma no mu, a ɛrekame ayɛ sɛ ɔyɛ no dabiara. Wɔhyɛɛ nkyerɛaseɛ dwuma no ase firii Ayɛwohomumɔ 1830, na na Oliver Cowdery ne John Whitmer asom sɛ atwerɛtwerɛfoɔ. Esiane sɛ na wɔafrɛ wɔn seesei sɛ wɔnni dwuma foforɔ bi nti, wɔnam ɔsoro yie so frɛɛ Sidney Rigdon sɛ ɔnsom sɛ Nkɔmhyɛni no twerɛfoɔ wɔ saa adwuma yi mu (hwɛ nkyekyɛmu a ɛtɔ so 20). Wɔ saa adiyisɛm yi nnianim mu no, Joseph Smith abakɔsɛm no kyerɛ sɛ: “Ɔpɛnimaa bosome mu no, Sidney Rigdon [firi Ohio] baaeɛ bɛbisaa Awurade hɔ asɛm, na ɔne Edward Partridge na ɛbaae … Saa anuanom yinom bɛduruui berɛ kakraa bi akyi no, sei na Awurade kaaeɛ.”\nAdiyisɛm a wɔde maae nam Joseph Smith Nkɔmhyɛni no so de maa Edward Partridge, wɔ bea a ɛbɛn Fayette, New York, Ɔpɛnimma 9, 1830. (Hwɛ Ɔfa 35 atifiasɛm.) Joseph Smith abakɔsɛm ka sɛ Edward Partridge “yɛ nyamesuro ho nhwɛso pa, ne Awurade aberempɔn no mu baako.”\nAdiyisɛm a wɔde maa Joseph Smith Nkɔmhyɛni no ne Sidney Rigdon, wɔ bea a ɛbɛn Fayette, New York, Ɔpɛnimma 1830. Ɛhanom na wɔde mmarasɛm a ɛdi kan a ɛfa asɔremma anoboaboa wɔ saa asɛmpa berɛ yi mu maaeɛ.\nAdiyisɛm a wɔde maae nam Joseph Smith Nkɔmhyɛni no so, wɔ Fayette, New York, Ɔpɛpɔn 1831. Na saa berɛ no yɛ Asɔre no nhyiamu.\nAdiyisɛm a wɔde maae nam Joseph Smith Nkɔmhyɛni no so maa James Covel, wɔ Fayette, New York, Ɔpɛpɔn 5 1831. James Covel, a na ɔyɛ Methodist sɔfoɔ no bɛyɛ mfeɛ aduanan no, ne Awurade yɛɛ apam sɛ ɔbɛdi mmara biara a Awurade de bɛma no nam Joseph Nkɔmhyɛni no so.\nAdiyisɛm a wɔde maa Joseph Smith Nkɔmhyɛni no ne Sidney Rigdon, wɔ Fayette, New York, Ɔpɛpɔn 6, 1831. Ansa na wɔrebɛtwerɛ saa adiyisɛm yi no, Nkɔmhyɛni no abakɔsɛm ka sɛ, “Ɛnam sɛ James Covel poo Awurade asɛm, na ɔsan kɔfaa ne nyinasosɛm dada no nti, Awurade maa me ne Sidney Rigdon adiyisɛm a ɛtoa soɔ yi” (hwɛ ɔfã 39).”\nAdiyisɛm a wɔde maae nam Joseph Smith Nkɔmhyɛni no so de maa Asɔre no, wɔ Kirtland, Ohio, Ogyefuo 4 1831. Saa adiyisɛm yi kyerɛ Nkɔmhyɛni no ne Asɔre mpanimfoɔ sɛ wɔmmɔ mpaeɛ mfa nnya Onyankopɔn “mmara” (hwɛ ɔfã 42). Na Joseph Smith firii New York bɛduruu Kirtland nkyɛreeɛ, na Leman Copley, a ɔyɛ asɔreba wɔ Thompson, Ohio, a ɛbɛn no, “asrɛ Onua Joseph ne Sidney [Rigdon] … sɛ wɔne no ntena na ɔbɛma wɔn afie ne aduane.” Adiyisɛm a ɛdi soɔ yi ma nkyerɛmu fann fa baabi a ɛwɔ sɛ Joseph ne Sidney tena na ɛsan nso frɛ Edward Patridge sɛ ɔnyɛ Asɔre no hwɛfoɔ a ɔdi kan.\nAdiyisɛm a wɔde maae, afa-afa mmienu, nam Joseph Smith Nkɔmhyɛni no so, wɔ Kirtland, Ohio, Ogyefuo 9 ne 23, 1831. Deɛ ɛdi kan a ɛyɛ nkyekyɛmu 1 kɔsi 72 awieɛ no, wɔnyaae wɔ mpaninfoɔ dumienu no anim, de hyɛɛ Awurade bɔhyɛ a wahyɛ dada no ma sɛ wɔde “mmara” no bɛma wɔ Ohio (hwɛ ɔfa 38:32). Nkyɛmu a ɛtɔ so mmienu no yɛ 73 kɔsi 93 awieɛ. Nkɔmhyɛni no kyerɛɛ mu sɛ saa adiyisɛm yi “kura Asɔre no mmara no.”\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Ogyefuo bosome mu, 1831. Saa berɛ yi, na asɔremma binom wɔ haw fa nkorɔfoɔ atorɔ nsɛmkaeɛ sɛ wɔyɛ adiyifoɔ ho. Nkɔmhyɛni no bisaa Awurade na ɔnyaa saa nkitahodie yi a ɔkaa ho asɛm kyerɛɛ Asɔre mpaninfoɔ no. Ɔfã a ɛdi kan no fa Asɔre no nhyehyɛeɛ ho; deɛ ɛtɔ so no yɛ kɔkɔbɔ a ɛsɛ sɛ mpaninfoɔ no de ma asase so aman no.\nAdiyisɛm a wɔde maa Joseph Smith Nkɔmhyɛni no ne Sidney Rigdon, wɔ Kirtland, Ohio, wɔ Ɔgyefuo awieɛ mu, 1831. Sɛdeɛ ɛbɛyɛ a wɔbɛdi nhyehyɛeɛ a wɔada no adi wɔ honam mu no, Asɔre no frɛɛ nhyiamu a na ɛbɛba so Ayɛwohomumɔ bosome a ɛdi so no mu.\nAdiyisɛm a wɔde maae nam Joseph Smith Nkɔmhyɛni no so de maa Asɔre no wɔ Kirtland, Ohio, Ɔbɛnem 7, 1831. Ɔretwerɛ saa adiyisɛm yi nnianim no, Joseph Smith abakɔsɛm kyerɛ sɛ “saa berɛ yi wɔ Asɔre no mu no…wɔbɔɔ atorɔ amaneɛbɔ pii … ne nsɛm a ɛnyɛ nokorɛ ho dawuro, … sɛdeɛ wɔbɛsi nkorɔfoɔ a wɔrehwehwɛ adwuma no mu, anaa wɔresɔ gyedie no mu no kwan. Nanso deɛ ɛyɛɛ Ahoteɛfoɔ no anigyeɛ ne sɛ, … menyaa deɛ ɛtoa soɔ yi”.\nAdiyisɛm a wɔde maae nam Joseph Smith Nkɔmhyɛni no so de maa Asɔre no, wɔ Kirtland, Ohio, Ɔbɛnem 8 1831. Asɔre no ahyɛaseɛ berɛ no, na wɔnnya nnyaa nkabom nhwɛsodeɛ a wɔde kyerɛ kwan wɔ Asɔre som no mu. Nanso, na wɔayɛ amanneɛ bi ato hɔ sɛ asɔremma ne wɔn a wɔasi nkete sɛ wɔbɛhwehwɛ asɔre no mu nko ara na wɔgye wɔn wɔ Asɔre no adidi kronkron nhyiamu ne nhyiamu afoforɔ ase. Saa adiyisɛm yi kyerɛ Awurade pɛ fa kwan a wɔmfa nhwɛ nhyiamu so ne kwan a wɔmfa na wɔnni ho dwuma ne N’akwankyerɛ a ɛfa sɛdeɛ yɛbɛhwehwɛ na yɛbɛhunu Honhom akyɛdeɛ no.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Ɔbɛnem 8, 1831. Ahyɛaseɛ no na John Whitmer, a na wadi kan asom sɛ Nkɔmhyɛni no twerɛtwerɛfoɔ no, twentwɛnn ne nan ase berɛ a wɔka kyerɛɛ no sɛ ɔnsom sɛ Asɔre no abakɔsɛm twerɛfoɔ ne twerɛtohɔfoɔ na ɔnhyɛ Oliver Cowdery ananmu. Ɔtwerɛɛe sɛ, “Na mempɛ sɛ meyɛ nanso mehunuu sɛ ɛwɔ sɛ Awurade pɛ yɛ hɔ, na sɛ ɔpɛ a, mɛpɛ sɛ ɔbɛfa Joseph Ɔdehununi no so ada no adi.” Joseph nyaa saa adiyisɛm yi akyi no, John Whitmer gye too mu na ɔsomm wɔ diberɛ a wɔayi ama no mu.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Ɔbɛnem 10, 1831.Nkɔmhyɛni no bisaa Awurade kwan a wɔmfa so ntɔ nsase mma Ahoteɛfoɔ no anoboaboa. Na yei yɛ asɛm titire, esiane sɛ na Asɔremma no retu afiri Amerika apueɛ fã mu, sɛdeɛ mmara a Awurade hyɛɛe sɛ wɔmmoaboa wɔn ho wɔ Ohio teɛ no (hwɛ Afã 37:1–3; 45:64).\nAdiyisɛm a wɔde maae nam Joseph Smith Nkɔmhyɛni no so, de maa Sidney Rigdon, Parley P. Pratt, ne Leman Copley, wɔ Kirtland, Ohio, Kɔtɔnimma 7, 1831. Nã Leman abam asɛmpa no, nanso na ɔdaso gye n’asɔre dada Shakers (United Society of Believers in Christ’s Second Appearing) nkyerɛkyerɛ bi di. Shakerfoɔ gyidie no bi ne sɛ Kristo Mmaeɛ a ɛtɔ so Mmienu no anya aba dada, na Ɔbaae wɔ ɔbaa Ann Lee nsɛsoɔ. Na wɔn nnsusu sɛ nsuo mu asubɔ ho hia. Na wɔpo awareɛ na na wɔn wɔ gyedie wɔ sugyadie asetena korakora mu. Na Shakerfoɔ no bi bara mogyanam weɛ. Ɔretwerɛ saa adiyisɛm yi nnianim no, Joseph Smith abakɔsɛm ka sɛ, “Sɛdeɛ ɛbɛyɛ a mɛnya nteaseɛ a ɛdi mũ yie ɛfa asɛm yi ho no, mebisaa Awurade, na menyaa deɛ ɛtoa so yi”. Adiyisɛm no kyerɛɛ Shaker kuo no nhyɛaseɛ adwene no bi sɛ ɛnyɛ. Anuanom a wɔaka wɔn ho asɛm dada no de adiyisɛm a wɔatwerɛ no bi kɔkyerɛɛ Shaker asafo no (a na wɔbɛn Cleveland, Ohio), na wɔkekan ne nyina ara kyerɛɛ wɔn, nanso wɔpooe.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Kɔtɔnimma 1831. Joseph Smith abakɔsɛm ka sɛ na mpaninfoɔ no binom nnte ahonhom ahodoɔ a wɔada wɔn ho adie baabiara no ase, na wɔmaa saa adiyisɛm yi sɛ mmuaeɛ maa n’asɛmmisa soronko a ɛfa asɛm yi ho. Na deɛ wɔfrɛ no honhom mu nneyɛɛe no nnyɛ adeɛ a ɛho yɛ na wɔ asɔremma no ntam, a na ebinom ka sɛ wɔnya anisoadehunu ne adiyisɛm.\nAdiyisɛm a wɔde maae nam Joseph Smith, Nkɔmhyɛni no so, wɔ Thompson, Ohio, Kɔtɔnimma 1831. Saa berɛ yi, Ahoteɛfoɔ no a na wɔatu afiri apueɛ aman mu no ahyɛaseɛ reduru Ohio, na ɛho bɛhiaae sɛ wɔbɛyɛ nhyehyɛeɛ pɔtee a ɛfa wɔn atenaeɛ ho. Ɛnam sɛ saa asɛdeɛ yi yɛ ɔhwɛfoɔ dwumadibea nti, Ɔhwɛfoɔ Edward Partridge bisaa deɛ ɔnyɛ wɔ asɛm yi ho, na Nkɔmhyɛni no bisaa Awurade.\nAdiyisɛm a wɔde maae nam Joseph Smith Nkɔmhyɛni no so de maa Asɔre no mpaninfoɔ no, wɔ Kirtland, Ohio, Ayɛwohomumɔ 6, 1831. Nã wɔayɛ nhyiamu wɔ Kirtland, a wɔhyɛɛ aseɛ Ayɛwohomumɔ da a ɛtɔ so mmiɛnsa na wɔwiee da a ɛtɔ so nsia. Saa nhyiamu yi ase na wɔyɛɛ asɔfohyɛ a ɛda nso a ɛdi kan wɔ sɔfo panin dibea mu, na wɔhunuu ahonhom atorɔfoɔ ne nnaadaafoɔ adiyie na wɔkaa wɔn anim.\nAdiyisɛm a wɔde maae nam Joseph Smith Nkɔmhyɛni no so de maa Algernon Sidney Gilbert, wɔ Kirtland, Ohio, Ayɛwohomumɔ 8, 1831. Ɛsiane Sidney Gilbert adesrɛ nti, Nkɔmhyɛni no bisaa Awurade faa Ɔnua Gilbert adwuma ne ne frɛ ho wɔ Asɔre no mu.\nAdiyisɛm a wɔde maae nam Joseph Smith Nkɔmhyɛni no so de maa Newel Knight, wɔ Kirtland, Ohio, Ayɛwohomumɔ 10, 1831. Asɔre asafomma a na wɔte Thompson, Ohio, no mu kyɛɛe wɔ nsɛmmisa a ɛfa agyapadeɛ a wɔde bɔ afɔreɛ ho. Pɛsɛmenkomenya ne adefudepɛ daa wɔn ho adi. Ɛtoa ne soma so kɔɔ Shakerfoɔ no hɔ no (hwɛ atifiasɛm ma ɔfa 49), Leman Copley buu n’apam so sɛ ɔde n’afuo kɛseɛ no bɛbɔ afɔreɛ sɛ apɛgyadeɛbea ama Ahoteɛfoɔ a na wɔreba firi Colesville, New York no. Ne saa nti, na Newel Knight (asɔremma a wɔn wɔ Thompson no kannifoɔ) ne mpaninfoɔ foforɔ aba Nkɔmhyɛni no hɔ rebisa deɛ wɔnyɛ. Nkɔmhyɛni no bisaa Awurade na ɔnyaa saa adiyisɛm yi, a ɛhyɛ asɔremma a wɔn wɔ Thompson sɛ wɔmfiri Leman Copley afuo no mu na wɔntu kwan nkɔ Missouri.\nAdiyisɛm a wɔde maae nam Joseph Smith Nkɔmhyɛni no so de maa William W. Phelps, wɔ Kirtland, Ohio, Ayɛwohomumɔ 14, 1831. Nã William W. Phelps, a na ɔyɛ nwoma tintimfoɔ, ne n’abusua abɛduru Kirtland berɛ tiawa bi mu, na Nkɔmhyɛni no hwehwɛɛ Awurade hɔ adwene ɛfa ne ho.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Ayɛwohomumɔ 15, 1831. Saa adiyisɛm yi ka Ezra Thayre anim ɛnam sɛ wannyɛ setie amma kane adiyisɛm bi (“mmarasɛm” a wɔkaa ho asɛm nkyekyɛmu 8 no), a Joseph Smith nyaae maa no, a ɛma Thayre akwankyerɛ fa n’asɛdeɛ wɔ Frederick G. Williams afuo, faako a na ɔte, no ho. Adiyisɛm a ɛdi soɔ yi san nso twe Thayre frɛ sɛ ɔne Thomas B. Marsh nkɔ Missouri no nso san (hwɛ ɔfã 52:22).\nAdiyisɛm a wɔde maae nam Joseph Smith Nkɔmhyɛni no so, wɔ Sion, Jackson County, Missouri, Kitawonsa 20, 1831. Sɛdeɛ wɔbɛyɛ setie ama Awurade mmara sɛ wɔntu kwan nkɔ Missouri, faako a Ɔbɛda ‘mo apɛgyadeɛ asase’ adi nti (hwɛ ɔfã 52), mpaninfoɔ no tuu kwan firii Ohio kɔɔ Missouri atɔeɛ hyeɛ so. Joseph Smith dwenee Lamanfoɔ no tebea no ho na ɔbisaa ne ho sɛ: “Dabɛn na ɛserɛ bɛhane sɛ nhwiren? Dabɛn na wɔbɛsi Sion wɔ n’animuonyam mu, na ɛhefa na Wo tɛmpol bɛgyina, deɛ amanaman nyina ara bɛba mu wɔ nna a ɛtwa toɔ no?”. Ɛno akyi na ɔnyaa saa adiyisɛm yi.\nAdiyisɛm a wɔde maae nam Nkɔmhyɛni Joseph Smith so, wɔ Sion, Jackson County, Missouri, Ɔsannaa 1, 1831. Wɔ Homeda a ɛdi kan no a Nkɔmhyɛni no ne n’asafo bɛduruu Jackson County, Missouri akyire yi no, wɔyɛɛ nyamefɛrefoɔ som na wɔnam asubɔ so gyee asafomma baanu. Saa nnawɔtwe no mu no, asɔremma binom a wɔyɛ Colesville ahoteɛfoɔ a wɔfiri Thompson Nkorabata no mu ne afoforɔ bɛduruuiɛ (Hwɛ ɔfa 54). Dodoɔ no ara ho peree wɔn sɛ wɔbɛsua Awurade pɛ fa wɔn ho wɔ bea foforɔ a wɔreboa wɔn ano no.\nAdiyisɛm a wɔde maae nam Joseph Smith Nkɔmhyɛni no so, wɔ Sion, Jackson County, Missouri, Ɔsannaa 7, 1831. Ɛdi saa adiyisɛm yi anim no, wɔdwiraa asase no ho, sɛdeɛ na Awurade akyerɛ no, na bea a wɔbɛsi tɛmpol no nso wɔyi sii hɔ. Da a wɔnyaa saa adiyisɛm yi, Polly Knight, Joseph Knight Sr. yere, wuui, ɔno ne Asɔreba a ɔdi kan wuui wɔ Sion. Kane asɔremma no kyerɛɛ saa adiyisɛm yi mu sɛ “ɛkyerɛɛ Ahoteɛfoɔ no sɛdeɛ wɔkora homeda no ne sɛdeɛ wɔkyene kɔm bɔ mpaeɛ.”\nAdiyisɛm a wɔde maae nam Joseph Smith Nkɔmhyɛni no so, wɔ Independence, Jackson County, Missouri, Ɔsannaa, 8 1831. Saa berɛ yi, na mpaninfoɔ a wɔtuu kwan kɔɔ Jackson County a wɔde wɔn ho hyɛɛ asase no ne tɛmpol bea nteho mu no pɛɛ sɛ wɔbɛhunu deɛ ɛwɔ sɛ wɔyɛ.\nAdiyisɛm a wɔde maae nam Nkɔmhyɛni Joseph Smith so, wɔ Missouri Asubɔntene ano, McIlwaine’s Bend, Ɔsannaa, 12 1831. Wɔsan kɔɔ Kirtland bio no, na Nkɔmhyɛni no ne mpaninfoɔ du atwa kwan asiane Missouri Asubɔntene no wɔ kodoɔ mu. Da a ɛtɔ so mmiɛnsa wɔ akwantuo mu no, wɔhyiaa asiane bebree. Ɔpanin William W. Phelps, hunuu ɔsɛefoɔ no, wɔ anisoadehunu mu, awia ketee, sɛ ɔnam nsuo no ani so wɔ tumi mu.\nAdiyisɛm a wɔde maae nam Joseph Smith Nkɔmhyɛni no so wɔ Missouri Asubɔntene no nsunoa wɔ Chariton, Missouri, Ɔsannaa, 13 1831. Saa da yi Nkɔmhyɛni no ne ne kuo, a na wɔnam kwan so firi Independence rekɔ Kirtland no, hyiaa mpaninfoɔ bebree a na wɔnam kwan so rekɔ Sion asase no so, na, anigyeɛ nkyea akyire no, wɔnyaa saa adiyisɛm yi.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, wɔ Ɔsannaa 30, 1831. Na Nkɔmhyɛni no, Sidney Rigdon, ne Oliver Cowdery afiri wɔn nsrahwɛ wɔ Missouri abɛduru Kirtland Ɔsannaa, 27. Joseph Smith abakɔsɛm kasa fa saa adiyisɛm yi ho sɛ, “Wɔ Asɔre no mmɔfrase nna mu no, na asɔremma no wɔ ahopereɛ kɛseɛ sɛ wɔbɛnya Awurade asɛm wɔ biribiara a ɛfa wɔn nkwagyeɛ ho; na esiane sɛ na Sion asase no yɛ honam fam adeɛ a seesei ɛho hia kɛse a wɔredwene ho no nti, mebisaa ahoteɛfoɔ no anoboaboa ho asɛm bi kaa ho firii Awurade hɔ, ne deɛ ɛfa asase no tɔ, ne nsɛm foforɔ ho.”\nAdiyisɛm a wɔde maae nam Joseph Smith Nkɔmhyɛni no so de maa Asɔre mpaninfoɔ no, wɔ Kirtland, Ohio, Ɛbɔ 11, 1831. Na Nkɔmhyɛni no reboaboa ne ho akɔ Hiram Ohio, akɔhyɛ Twerɛ Kronkron nkyerɛase no ase, a na wɔde ato nkyɛn berɛ a na ɔwɔ Missouri no. Anuanom asafo bi a na wɔahyɛ wɔn sɛ wɔn ntu kwan nkɔ Sion (Missouri) no de nsiyɛ gu so reyɛ ahoboa sɛ wɔbɛkɔ Ahinime mu. Saa berɛ yi a na adaagyeɛ nni hɔ no, na wɔnyaa adiyisɛm yi.\nAdiyisɛm a ɛfa mpaebɔ ho a wɔde maae nam Joseph Smith Nkɔmhyɛni no so, wɔ Hiram, Ohio, Ahinime 30, 1831.\nAdiyisɛm a wɔde maae nam Joseph Smith Nkɔmhyɛni no so, wɔ Hiram, Ohio, Ahinime 29, 1831. Na William E. McLellin asrɛ Awurade wɔ kokoam sɛ ɔmfa Nkɔmhyɛni no so mmua nsɛmmisa nnum a Joseph Smith nim no ano. McLellin adesrɛ nti, Nkɔmhyɛni no bisaa Awurade na ɔnyaa saa adiyisɛm yi.\nAdiyisɛm a wɔde maae nam Joseph Smith Nkɔmhyɛni no so, wɔ Hiram, Ohio, Obubuo ahyɛaseɛ, 1831. Na saa berɛ yi yɛ nhyiamu soronko bi, wɔsusuui, dii ho dwuma sɛ wɔtintim adiyi -nsɛm a wɔanya dada afiri Awurade hɔ nam Nkɔmhyɛni no so (hwɛ ti asɛm ma ɔfã 1). Na ɛnkyɛreeɛ a William W. Phelps asi Asɔre nwoma-tintimbea wɔ Independence, Missouri. Nhyiamu no sii gyinaeɛ sɛ wɔde adiyisɛm a ɛwɔ Book of Commandments (Mmaransɛm Nwoma) no mu bɛba dwa so na wɔatintim ahodoɔ 10, 000 (a ɛnam ɔhaw a na wɔn ani nna so nti wɔtintim ahodoɔ 3,000). Anuanom no pii dii adanseɛ kronkron sɛ adiyisɛm a wɔaboaboa ano saa berɛ no yɛ nokorɛ ampa, sɛdeɛ Sunsum Kronkron a wɔahwie agu wɔn so no adanseɛ teɛ. Joseph Smith abakɔsɛm kyerɛ sɛ berɛ a wɔnyaa adiyisɛm a ɛyɛ ɔfã baako no, asɔremma no dii nkɔmmɔ faa kasa a wɔde twerɛɛ adiyisɛm no. Saa adiyisɛm yi baae.\nAdiyisɛm a wɔde maae nam Joseph Smith Nkɔmhyɛni no so, wɔ Hiram, Ohio, Obubuo 1, 1831, wɔ mmuaeɛ ma mpaebɔ sɛ Awurade nna n’adwene adi mfa Orson Hyde, Luke S. Johnson, Lyman E. Johnson, ne William E. McLellin ho. Ɛwɔ mu sɛ wɔde saa adiyisɛm yi fa bi maa mmarima nnan yi deɛ, nanso emu nsɛm no fa pii fa Asɔre no nyina ara ho. Wɔ Joseph Smith akwankyerɛ so no, wɔtrɛɛ saa adiyisɛm yi mu berɛ a wɔde baa dwa so wɔ 1835 Nkyerɛkyerɛ ne Apam no mu.\nAdiyisɛm a wɔde maae nam Joseph Smith Nkɔmhyɛni no so, wɔ Hiram, Ohio, Obubuo 11, 1831. Na wɔagye adiyisɛm a wɔaboaboa ano sɛ wɔrekɔtintim ntɛm so no ato mu wɔ nhyiamu soronko a wɔyɛɛ wɔ Obubuo 1–2 no ase. Wɔ Obubuo 3 mu no, wɔde saa adiyisɛm yi a wɔfrɛ no ɔfã 133 wɔ ha yi kaa ho na wɔfrɛɛ no Mmatahõ. Na wɔadi kan ayi Oliver Cowdery dada sɛ ɔmfa adiyisɛm ne mmaransɛm ntwerɛeɛ a wɔaboaboa ano no nkɔ Independence, Missouri, nkɔtintim. Na ɛsɛ sɛ ɔde sika a wɔayiyi toɔ sɛ wɔmfa nsi Asɔre a na ɛwɔ Missouri no kɔ. Saa adiyisɛm yi kyerɛ John Whitmer sɛ ɔne Oliver Cowdery nkɔ na ɛsan nso kyerɛ Whitmer sɛ ɔntu kwan na ɔmmoaboa abakɔsɛm nwoma ano wɔ ne frɛ mu sɛ Asɔre abakɔsɛm twerɛfoɔ ne twerɛtohɔfoɔ.\nAdiyisɛm a wɔde maae nam Joseph Smith Nkɔmhyɛni no so, wɔ Hiram, Ohio, Obubuo 12, 1831. Nkɔmhyɛni no abakɔsɛm kyerɛ sɛ wɔyɛɛ nhyiamu soronko ahoroɔ nan firi Obubuo da a ɛdi kan kɔsi da a ɛtɔ so dumienu. Wɔ nhyiamu a ɛtwa toɔ no mu no wɔdwennwenee adiyisɛm a akyire yi wɔde bɛba dwa so sɛ Book of Commandments (Mmaransɛm Nwoma) no ho hia a ɛhia, na afei sɛ Nkyerɛkyerɛ ne Apam no. Wɔde saa adiyisɛm yi maae akyire yi a nhyiamu no agye ato mu sɛ “Asase so nyina ara ahonyadeɛ no, deɛ ɛsomboɔ ma Asɔre no” yɛ adiyisɛm no. Joseph Smith abakɔsɛm kyerɛ sɛ adiyisɛm yi yɛ “Asɔre no fapem wɔ nna a ɛtwa toɔ yi mu, ne mfasoɔ de ma wiase, rekyerɛ sɛ wɔde yɛn Agyenkwa ahemman no ahintasɛm nsafoa no ahyɛ onipa nsa bio”.\nAdiyisɛm a wɔde maa Joseph Smith Nkɔmhyɛni no ne Sidney Rigdon, wɔ Hiram, Ohio, Ɔpɛnimma 1, 1831. Na Nkɔmhyɛni no akɔ so akyerɛ Twerɛ Kronkron no ase, ɔne Sidney Rigdon a na ɔyɛ ne twerɛfoɔ, kɔsi sɛ wɔnyaa saa adiyisɛm yi, na wɔde too nkyɛn kakra saa berɛ yi, ama wɔatumi adi nkyerɛkyerɛ a wɔde maae wɔ ha yi so. Na ɛwɔ sɛ anuanom no kɔka asɛmpa no ama wɔatumi abrɛ ɔtan a nnipa binom anya afa asɔre no ho no ase, esiane nkrataa a na ɔwaefoɔ Ezra Booth atwerɛ wɔ dawurubɔ nkrataa bi mu no.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Ɔpɛnimma 4, 1831. Na mpaninfoɔ ne asɔremma bebree ahyia rebɛsua wɔn dwuma na wɔanya nkɔsoɔ bi aka ho wɔ Asɔre no nkyerɛkyerɛ mu. Saa ɔfa yi yɛ adiyisɛm mmiɛnsa mmoano a wɔnyaa no da korɔ. Nkyekyɛmu 1 kɔsi 8 da Newel K. Whitney frɛ sɛ ɔhwɛfoɔ adi. Wɔfrɛɛ no na wɔhyɛɛ no sɔfoɔ, na akyire yi wɔnyaa nkyekyɛmu 9 kɔsi 23, a ɛkyerɛkyerɛ ɔhwɛfoɔ asɛdeɛ mu. Ɛno akyire no, wɔde nkyekyɛmu 24 kɔsi 26 maae, a ɛma akwankyerɛ fa Sion anoboaboa ho.\nAdiyisɛm a wɔde maa Joseph Smith Nkɔmhyɛni no ne Sidney Rigdon, wɔ Hiram, Ohio, Ɔpɛpɔn 10, 1832. Ɛfiri Ɔpɛnimma a abɛsen kɔ noahyɛaseɛ no, na Nkɔmhyɛni no ne Sidney de wɔn ho ahyɛ nsɛmpaka mu, na wɔbɔɔ mmɔden nam yei so brɛɛ anitan a asɔre atia Asɔre no ase (hwɛ ɔfã 71 atifiasɛm).\nAdiyisɛm a wɔde maa Joseph Smith Nkɔmhyɛni no, wɔ Wayne County, New York, wɔ 1830. Mpo ansa na wɔrekyekyere Asɔre no, nsɛmmisa sɔreeɛ ɛfa kwan pa a wɔde bɔ asu ho, na ɛmaa Nkɔmhyɛni no pɛɛ mmuaeɛ faa asɛm no ho. Joseph Smith abakɔsɛm kyerɛ sɛ saa adiyisɛm yi yɛ nkyerɛmu de ma 1 Korintofoɔ 7:14, twerɛsɛm a na wɔtaa de foa mmɔfra asubɔ so.\nAdiyisɛm a wɔde maae nam Joseph Smith Nkɔmhyɛni no so, wɔ Amherst, Ohio, Ɔpɛpɔn 25, 1832. Saa ɔfã yi adiyisɛm yɛ ahodoɔ mmienu (deɛ adi kan no yɛ nkyekyɛmu 1 de kɔsi 22 awieɛ na deɛ ɛtɔ so mmienu no yɛ nkyekyɛmu 23 de kɔsi 36 awieɛ) a wɔde maae da korɔ no ara.” Na saa berɛ yi yɛ nhyiamu, na ɛhɔ na wɔgyee Joseph Smith too mu na wɔhyɛɛ no sɛ Asɔfodie Kɛseɛ no Titenani. Mpaninfoɔ binom pɛɛ sɛ wɔbɛhunu wɔn mprempren asɛdeɛ mu. Saa adiyisɛm yi baae.\nAnisoadehunu a wɔde maa Joseph Smith Nkɔmhyɛni no ne Sidney Rigdon, wɔ Hiram, Ohio, Ogyefuo 16, 1832. Ɔretwerɛ saa anisoadehunu yi nnianim no, Joseph Smith abakɔsɛm kyerɛ sɛ: “Mefirii Amherst nhyiamu ase baae no metoaa Twerɛsɛm no nkyerɛaseɛ no so. Adiyisɛm bebree a na yɛanya no maa no daa adi pefee sɛ wɔayi nsɛm a ɛho hia pii a ɛfa nipa nkwagyeɛ ho afiri Twerɛ Kronkron no mu, anaa ɛyeraae ansa na wɔrekeka abɔ mu. Nokorɛ a ɛkaae no da adi pefee sɛ, sɛ Onyankopɔn tua obiara ka sɛdeɛ ne nnwuma teɛ wɔ deɛ ɔyɛɛ wɔ honam mu a, ɛnneɛ kasafua ‘Ɔsoro,’ a wɔasiesie sɛ Ahotefoɛɔ no ɛnni awieɛ fie no, ɛsɛ sɛ ɛboro ahemman baako so. Ne saa nti, … berɛ a na yɛrekyerɛ Ɔhoteɛfoɔ Yohane Asɛmpa no ase no, me ne Ɔpanin Rigdon nyaa saa anisoadehunu yi”.Berɛ a wɔde saa anisoadehunu yi maae no, na Nkɔmhyɛni no rekyerɛ Yohane 5:29 ase.\nAdiyisɛm a wɔde maa Joseph Smith Nkɔmhyɛni no, wɔ Hiram, Ohio, bɛyɛ Ɔbɛnem 1832. Joseph Smith abakɔsɛm kyerɛ sɛ, “Twerɛsɛm no nkyerɛaseɛ ntoto ho mu no, menyaa nkyerɛkyerɛmu a ɛdisoɔ yi ɛfa Ɔhoteɛfoɔ Yohane Adiyisɛm no ho”.\nAdiyisɛm a wɔde maae nam Joesph Smith Nkɔmhyɛni no so, wɔ Kirtland, Ohio, Ɔbɛnem 1, 1832. Saa da no na Nkɔmhyɛni no ne akannifoɔ afoforɔ ahyia mu sɛ wɔredwennwen Asɔre nsɛm ho. Kane no saa adiyisɛm yi hyɛɛ Nkɔmhyɛni no, Sidney Rigdon, ne Newel K. Whitney sɛ wɔntu kwan nkɔ Missouri na wɔnhyehyɛ Asɔre dwadie ne ntintim anammɔntuo, berɛ a wɔreyɛ “adwumakuo” a ɛbɛhwɛ saa anammɔntuo yi so, a ɛbɛma wɔanya fotoɔ a wɔde bɛkyekyere Sion na ayɛ mfasoɔ ama ahiafoɔ. Adwumakuo, a wɔfrɛ no Nkabom Dwumakuo no, wɔyɛɛ no Oforisuo 1832 na wɔguu no 1834 (hwɛ ɔfã 82). Wɔguu no mmerɛ kakra akyire no, wɔnam Joseph Smith akwankyerɛ so de kasasin “ahiafoɔ adekorabea ho nsɛm” de sii “dwadie ne ntintim nhyehyɛeɛ” ananmu wɔ adiyisɛm no mu, na asɛmfua “nhyehyɛeɛ” bɛhyɛɛ asɛmfua “adwumakuo” ananmu.\nAdiyisɛm a wɔde maae nam Joseph Smith Nkɔmhyɛni no so, wɔ Hiram, Ohio, Ɔbɛnem 12, 1832.\nAdiyisɛm a wɔde maae nam Joseph Smith Nkɔmhyɛni no so de maa Stephen Burnett, wɔ Hiram, Ohio, Ɔbɛnem 7, 1832.\nAdiyisɛm a wɔde maae nam Joseph Smith Nkɔmhyɛni no so, wɔ Hiram, Ohio, Ɔbɛnem 15, 1832. Wɔfrɛ Frederick G. Williams sɛ ɔmmɛyɛ sɔfo panin ne fotufoɔ wɔ Asɔfodie Kɛseɛ Titenafoɔ no mu. Abakɔsɛm twerɛtohɔ no kyerɛ sɛ berɛ a wɔnyaa saa adiyisɛm yi wɔ Ɔbɛnem 1832 mu no, wɔfrɛɛ Jesse Gause sɛ fotufoɔ maa Joseph Smith wɔ Titenafoɔ no mu. Nanso, berɛ a wanntumi annkɔ so wɔ saa ɔfrɛ yi yɔbea a ɛnsesa mu no, wɔyii ɔfrɛ yi akyire yi firii ne so maa Frederick G. Williams. Ɛwɔ sɛ yɛhunu adiyisɛm yi (a ɛbaa Ɔbɛnem 1832) sɛ anammɔn a wɔtuuiɛ sɛ wɔrehyehyɛ Titenafoɔ a wɔdi kan no mmara kwan so, ɛnam sɛ adeɛ pɔtee a wɔyɛeɛ ne sɛ wɔhyɛɛ sɛ wɔn-nya ɔfotufoɔ dibea na wɔnkyerɛkyerɛ mu sɛ saa frɛ no di mũ. Onuabarima Gause somm mmerɛ kakra nanso wɔyii no adi firii Asɔre no mu Ɔpɛnimma 1832. Wɔhyɛɛ Onuabarima Williams sɔfoɔ maa no saa dibea pɔtee yi wɔ Ɔbɛnem 18, 1833.\nAdiyisɛm a wɔde maa Joseph Smith Nkɔmhyɛni no, wɔ Independence, Jackson County, Missouri, Oforisuo 26, 1832. Na saa berɛ yi yɛ asɔfoɔ mpaninfoɔ ne Asɔre mpaninfoɔ agyinatukuo nhyiamu. Wɔ saa agyinatuo no ase na wɔgyee Joseph Smith too mu sɛ Asɔfodie Kɛseɛ no Titenani, dibea a na wɔahyɛ no sɔfoɔ wɔ mu dada wɔ asɔfoɔ mpaninfoɔ, mpaninfoɔ, ne asɔremma nhyiamu ase wɔ Amherst, Ohio, Ɔpɛpɔn 25, 1832 (hwɛ Ɔfã 75 atifiasɛm). Saa adiyisɛm yi si akwankyerɛ a wɔde maae wɔ kane adiyisɛm bi mu so dua (hwɛ ɔfã 78) sɛ wɔnsi adwumakuo bi—a wɔfrɛ no Nkabom Adwumakuo (wɔ Joseph Smith akwankyerɛ so, akyire yi wɔde asɛmfua “nhyehyɛeɛ” bɛsii “dwumakuo” ananmu)—sɛ ɛnhwɛ Asɔre no dwadie ne ntintim nnwumadie so.\nAdiyisɛm a wɔde maae nam Joseph Smith Nkɔmhyɛni no so, wɔ Independence, Missouri, Ɔforisuo 30, 1832.Wɔnyaa saa adiyisɛm yi berɛ a na Nkɔmhyɛni no ne ne nuanom retu agyina.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Ɛbɔ 22 ne 23, 1832. Wɔ Ɛbɔ bosome mu no, na mpaninfoɔ no bi ahyɛaseɛ refiri wɔn asɛmpatrɛ dwuma ho wɔ apueɛ aman so reba, a na wɔrebɔ wɔn nnwuma ho amanneɛ. Berɛ a na wɔahyia mu wɔ saa anigyeɛ berɛ yi mu na wɔnyaa saa nkitahodie a ɛdi soɔ yi. Nkɔmhyɛni no frɛɛ yei sɛ adiyisɛm a ɛfa asɔfodie no ho.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Obubuo 27, 1832. Saa fã yi yɛ nyi-firi-mu-nsɛm a ɛfiri Nkɔmhyɛni no nwoma a wɔtwerɛ kɔmaa William W. Phelps, a na ɔte Independence, Missouri. Yei yɛ mmuae a ɛfa Ahoteɛfoɔ no ho, wɔn a na wɔatu akɔ Sion nanso na wɔnnii mmarasɛm a ɛkyerɛ sɛ wɔmfa wɔn agyapadeɛ mmɔ afɔreɛ na ɛnam saa nti wɔnnyaa wɔn apɛgyadeɛ sɛdeɛ Asɔre no nhyehyɛeɛ teɛ.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Ɔpɛnimma 6, 1832. Wɔnyaa saa adiyisɛm yi berɛ a na Nkɔmhyɛni no rehwehwɛ na ɔretenetene Twerɛ Kronkron no nsa ano atwerɛ nkyerɛaseɛ nwoma no.\nƆko ho adiyisɛm ne nkɔmhyɛ, a wɔde maae nam Joseph Smith Nkɔmhyɛni no so, wɔ anaa baabi a ɛbɛn Kirtland, Ohio, Ɔpɛnimma 25, 1832. Saa berɛ yi na akyinnyeɛ rekɔso wɔ Amerika Man mu ɛfa nnɔnkɔ ho ne twa a South Carolina atwa ɔman no toɔ no mu. Joseph Smith abakɔsɛm kyerɛ sɛ “ɔhaw a ɛfiri baae wɔ aman mu” no “bɛdaa adi pa ara maa Nkɔmhyɛni no “kyɛnn sɛdeɛ na ɛteɛ kane no, firi berɛ a Asɔre no hyɛɛ n’akwantuo ase wɔ ɛserɛ so no.”\nAdiyisɛm a wɔde maae nam Joseph Smith Nkɔmhyɛni no so wɔ Kirtland, Ohio, Ɔpɛnimma 27 ne 28, 1832 ne Ɔpɛpɔn 3, 1833. Nkɔmhyɛni no too yei din sɛ “ngodua ahahan … a wɔate afiri Paradise Dua so, Awurade asomdwoeɛ nkra a ɔde ma yɛn”. Wɔde saa adiyisɛm yi maae akyire yi a asɔfoɔ mpanimfoɔ a wɔn wɔ nhyiamu bi ase bɔɔ mpaeɛ “ ankorɛankorɛ de wɔn nne kyerɛɛ Awurade sɛ ɔnna ne pɛ adi nkyerɛ yɛn ɛfa Sion nkyekyereɛ ho.”\nAdiyisɛm a wɔde maae nam Joseph Smith Nkɔmhyɛni no so, wɔ Kirtland Ohio, Ogyefuo 27, 1833. Ɛnam sɛ na anuanom a wɔdi kan no nom tawa wɔ wɔn nhyiamu ase nti, Honhom no maa Nkɔmhyɛni no dwennwenee asɛm no ho; ɛno nti, ɔbisaa Awurade faa yei ho. Saa adiyisɛm, a wɔnim no sɛ Nyansasɛm no, yɛ ne nsunsuansoɔ.\nAdiyisɛm a wɔde maa Joseph Smith, a wɔde maae wɔ Kirtland, Ohio, Ɔbɛnem 8, 1833. Saa adiyisɛm yi yɛ anammɔn foforɔ ntoasoɔ a wɔtuuiɛ ɛfa Titenafoɔ a Wɔdi kan no nhyehyɛeɛ ho (hwɛ ɔfã 81 atifiasɛm no); ne saa nti, wɔhyɛɛ afotufoɔ a wɔabɔ wɔn din no asɔfoɔ wɔ Ɔbɛnem 18, 1833.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland Ohio, Ɔbɛnem 9, 1833. Saa berɛ yi na Nkɔmhyɛni no de ne ho ahyɛ Apam Dada no nkyerɛaseɛ mu. Berɛ a ɔduruu saa ɔfa no a ɛyɛ tete twerɛtohɔsɛm a wɔfrɛ no Apokrifa so no, ɔbisaa Awurade na ɔnyaa saa akwankyerɛ yi.\nAdiyisɛm a wɔde maa Joseph Smith Nkɔmhyɛni no, wɔ Kirtland, Ohio, Ɔbɛnem 15, 1833. Saa adiyisɛm yi kyerɛkyerɛ Frederick G. Williams, a na ɛnkyɛreeɛ wɔayi no sɛ fotufoɔ ama Joseph Smith, wɔ n’asɛdeɛ mu wɔ Nkabom Dwumakuo no mu (hwɛ afã 78 ne 82 atifiasɛm).\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Kɔtɔnimma 6, 1833.\nAdiyisɛm a wɔde maae nam Joseph Smith Nkɔmhyɛni no so, Ohio, Ɔsannaa, 1833. Wɔyii Hyrum Smith, Reynolds Cahoon, ne Jared Carter sɛ Asɔre noadansie apamfoɔ.\nAdiyisɛm a wɔde maae nam Joseph Smith Nkɔmhyɛni no so wɔ Kirtland, Ohio, Ayɛwohomumɔ 1, 1833. Saa adiyisɛm yi yɛ akwankyerɛ kronkron ntoasoɔ ɛfa dan a wɔbɛsi ayɛ ɔsom ne nkyerɛkyerɛ wɔ mu, ne Awurade fie no (hwɛ ɔfã 88:119–136).\nAdiyisɛm a wɔde maa Joseph Smith Nkɔmhyɛni no, a ɛrekyerɛ Sion pɛɛwa anaa ahenkuro no nhyehyɛeɛ wɔ Kirtland, Ohio, Ayɛwohomumɔ 4, 1833, sɛ nhwɛsoɔ de ma Ahoteɛfoɔ no a wɔn wɔ Kirtland. Na saa berɛ yi yɛ asɔfoɔ mpaninfoɔ no nhyiamu, na asɛntitire a wɔdwennwenee ho no yɛ tɔn a wɔbɛtɔn nsase bi, a na wɔfrɛ no French afuo, a na ɛyɛ asɔre no a ɛbɛn Kirtland no dea. Esiane sɛ nhyiamu no anntumi ammpene so ɛfa deɛ ɔbɛhwɛ afuo no so nti, wɔn nyina ara gye too mu sɛ wɔbɛbisa Awurade afa asɛm no ho.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Ɔsannaa 2, 1833. Saa adiyisɛm yi ka nkanka Ahoteɛfoɔ a wɔn wɔ Sion, Jackson County, Missouri ho asɛm, a ɛyɛ Awurade mmuaeɛ ma Nkɔmhyɛni no adebisa fa amannebɔ bi ho. Saa berɛ yi na asɔremma a wɔn wɔ Missouri Asɔre no mu refa ɔtaaeɛ a ɛmu yɛ den mu, na Kitawonsa 23, 1833 no, wɔhyɛɛ wɔn sɛ wɔmfa wɔn nsa nhyɛ pene krataa ase sɛ wɔbɛfiri Jackson County.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Ɔsannaa 6, 1833. Saa adiyisɛm yi baae ɛnam ɔtaa a wɔde taataa Ahoteɛfoɔ a na wɔn wɔ Missouri no nti. Missouri Asɔremma atubrafoɔ atenae a ɛredɔɔso no haa atubrafoɔ afoforɔ binom, wɔtee nka faa ahoteɛfoɔ no dodoɔ, wɔn amanyɔsɛm ne wɔn sikasɛm nkɛntɛnsoɔ, ne wɔn amammerɛ ne wɔn nyamesom nsonsonoeɛ ho no, ɛbɔɔ wɔn hu. Wɔ Kitawonsa 1833 no, akakabensɛmfoɔ bi sɛee Asɔre agyapadeɛ, de kooltar ne ntakra yeyɛɛ asɔremma mmienu ho, na wɔhyɛɛ Ahoteɛfoɔ no sɛ wɔmfiri Jackson County. Ɛwom sɛ akyinnye biara nni ho sɛ na Nkɔmhyɛni no ate Missouri nsɛmdenden no bi wɔ Kirtland (bɛyɛ kwansini ahankron de firi hɔ) deɛ, nanso na ɛnam adiyisɛm pɛ so na ɔbɛtumi ahunu sɛdeɛ tebea no yɛ den fa saa berɛ yi mu.\nAdiyisɛm a wɔde maae nam Joseph Smith Nkɔmhyɛni no so de maa John Murdock, Ɔsannaa 9, 1832, wɔ Hiram, Ohio. Na John Murdock reka asɛmpa no bɛboro afe baako berɛ a ne mma—a wɔnni maame wɔ ne yere, Julia Clapp, no wuo akyi, wɔ Oforisuo 1831—ne mmusua foforɔ te wɔ Ohio.\nAdiyisɛm a wɔde maa Joseph Smith Nkɔmhyɛni no ne Sidney Rigdon, wɔ Perrysburg, New York, Ahinime 12, 1833. Ɛnam sɛ anuanom baanu yi afiri wɔn mmusua nkyɛn nna pii nti, wɔnyaa atenka bi maa wɔn.\nAdiyisɛm a wɔde maa Joseph Smith Nkɔmhyɛni no, wɔ Kirtland Ohio, Ɔpɛnimma 16 ne 17, 1833. Saa berɛ yi, na Ahoteɛfoɔ no a wɔaboa wɔn ho ano wɔ Missouri no rehunu amane wɔ ɔtaaeɛ ho. Na akakabensɛmfoɔ apamo wɔn afiri wɔn afie wɔ Jackson County; na na Ahoteɛfoɔ no abɔ mmɔden sɛ wɔbɛbɔ wɔn ho atenaseɛ wɔ Van Buren, Lafayette, ne Ray Counties, nanso ɔtaaeɛ dii wɔn akyi. Na ahoteɛfoɔ dɔm no ankasa wɔ Clay County, Missouri, saa berɛ no. Owuo ho ahunahuna a wɔde yii ankorɛankorɛ a wɔn wɔ Asɔre no mu hu no dɔɔso. Na Ahoteɛfoɔ a wɔn wɔ Jackson County ahwere efie nkonnwa, aduradeɛ, nyɛn-mmoa, ne ankorɛankorɛ agyapadeɛ afoforɔ; na wɔsɛɛe wɔn nnɔbaeɛ bebree.\nNsɛm a wɔtwerɛeɛ faa Asɔre no agyinatukuo kɛseɛ a ɛdi kan no nhyehyɛeɛ ho, wɔ Kirtland, Ohio, Ogyefuo 17 1834. Mpanimfoɔ Oliver Cowdery ne Orson Hyde na wɔtwerɛɛ anodisɛm a ɛdii kan ankasa no. Nkɔmhyɛni no hwehwɛɛ anodisɛm no mu da a ɛtoa so no, na da a ɛdihɔ no agyinatukuo kɛseɛ no de anokorɔ gyee anodisɛm a wɔasiesie no too mu sɛ Asɔre no “agyinatukuo kɛseɛ no dwumadie-mmarasu.” Wɔ 1835 mu no wɔnam Joseph Smith akwankyerɛ so de nkyekyɛmu 30 de rekɔ 32, a ɛfa Asomafoɔ Dumienu Agyinatukuo ho no kaa ho berɛ a wɔyɛɛ saa ɔfã yi krado sɛ wɔntintim nka Nkyerɛkyerɛ ne Apam no ho no.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Ogyefuo 24, 1834). Wɔde saa adiyisɛm yi maae akyire yi a Parley P. Pratt ne Lyman Wight bɛduruu Kirtland, Ohio, wɔn a na wɔafiri Missouri aba ne Nkɔmhyɛni rebɛfa afotuo sɛdeɛ Ahoteɛfoɔ no bɛnya ahotɔ na wɔasan de wɔn akɔ wɔn nsase so bio wɔ Jackson County.\nAdiyisɛm a wɔde maa Nkɔmhyɛni Joseph Smith, wɔ anaa faako a ɛbɛn Kirtland, Ohio, Oforisuo 1834, ɛfa Nkabom Kuo no ho (hwɛ afã 78 ne 82 atifiasɛm). Ɛrekame ayɛ sɛ na saa berɛ yi yɛ Nkabom Kuo no agyinatukuo nhyiamu, a wɔdii nkɔmmɔ faa Asɔre no honam fam nneɛma a ɛhia pa ara ho. Kane nhyiamu a kuo no yɛɛ wɔ Oforisuo 10 no sii gyinaeɛ sɛ wɔbɛgu kuo no. Saa adiyisɛm yi hyɛɛ sɛ mmom wɔnsan nhyehyɛ kuo no bio; ɛwɔ sɛ wɔkyɛ ɛmu agyapadeɛ ma kuo mma no sɛ wɔn sohwɛ-adwuma. Akyire yi, wɔnam Joseph Smith akwankyerɛ so sesaa kasasin “Nkabom Kuo” yɛɛ no “Nhyehyɛeɛ Nkabom” wɔ adiyisɛm no mu.\nAdiyisɛm a wɔde maae nam Jospeh Smith Nkɔmhyɛni no so, wɔ Fishing Asubɔten so, Missouri, Ayɛwohomumɔ 22, 1834. Wɔ Nkɔmhyɛni no akwankyerɛ so no, Ahoteɛfoɔ a wɔfiri Ohio ne mmea afoforɔ bɔɔ nsra kɔɔ Missouri wɔ mpasatuo a akyire yi wɔbɛfrɛɛ no Sion Nsraban. Na wɔn botaeɛ ne sɛ wɔbɛkɔ akɔgya Missouri Ahoteɛfoɔ a wɔapamo wɔn no ma wɔasan akɔ wɔn nsase so wɔ Jackson County. Missourifoɔ a na wɔadi kan ataataa Ahoteɛfoɔ no surooe sɛ Sion Nsraban no bɛtɔ wɔn so werɛ ma wɔkɔto hyɛɛ Ahoteɛfoɔ no a wɔte Clay County, Missouri no bi so de dwodwoo wɔn ano. Akyire yi a Missouri ammrado twee ne bɔhyɛ sɛ ɔbɛboa Ahoteɛfoɔ saneeɛ no, na Joseph nyaa saa adiyisɛm yi.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Obubuo 25 1834. Wɔde saa adiyisɛm yi maa Warren A. Cowdery, a ɔyɛ Oliver Cowdery nuabarima panin.\nAdiyisɛm a ɛfa asɔfodie no ho, a wɔde maae nam Joseph Smith Nkɔmhyɛni no so, wɔ Kirtland, Ohio, bɛyɛ Ɔbɛnem, 1835. Ɛwɔ mu sɛ wɔtwerɛɛ saa ɔfã yi wɔ 1835 deɛ, nanso abakɔsɛm nwoma si so dua sɛ nkyekyɛmu 60 de kɔsi 100 mu dodoɔ no ara yɛ adiyisɛm a wɔde maae nam Joseph Smith so wɔ Obubuo 11, 1831. Saa ɔfã yi ne Asomafoɔ Dumienu Kuo no nhyehyɛeɛ wɔ Ɔgyefuo ne Ɔbɛnem 1835 no wɔ twaka. Ɛrekame ayɛ sɛ Nkɔmhyɛni no de wei maae wɔ wɔn a wɔresiesie wɔn ho akɔ wɔn asɛmpatrɛkuo a ɛdi kan no anim wɔ Kɔtɔnima 3, 1835.\nAdiyisɛm a wɔde maae nam Joseph Smith Nkɔmhyɛni no so, wɔ Kirtland, Ohio, Ɔpɛnimma 26, 1835. Wɔnyaa saa adiyisɛm yi ɛnam Lyman Sherman adesrɛ so, ɔno a wɔahyɛ no sɔfoɔ sɛ aduɔsonni dada na ɔde adesrɛ aba Nkɔmhyɛni no hɔ repɛ adiyisɛm ama wahunu n’asɛdeɛ.\nMpaebɔ a wɔbɔɔe berɛ a wɔtee tɛmpol a ɛwɔ Kirtland, Ohio, ho no, Ɔbɛnem 27, 1836. Sɛdeɛ nsɛm a Nkɔmhyɛni no twerɛɛe no kyerɛ no, wɔde saa mpaebɔ yi maa no nam adiyie so.\nAnisoadehunu a wɔdaa n’adi kyerɛɛ Joseph Smith Nkɔmhyɛni no ne Oliver Cowdery wɔ tɛmpol no mu wɔ Kirtland, Ohio, Oforisuo 3, 1836. Na saa berɛ yi yɛ Homeda nhyiamu ase. Joseph Smith abakɔsɛm kyerɛ sɛ: “Awiaberɛ no, meboaa Titenafoɔ afoforɔ no ma wɔkyekyɛɛ Adidi Kronkron no maa Asɔre no, berɛ a yɛnya firii Dumienu no hɔ wieɛ no, wɔn a na ɛyɛ wɔn akwanya sɛ wɔdi dwuma wɔ twerɛpono kronkron no ho saa da yi. Meyɛɛ saa som yi maa me nuanom no wieɛ no, mekɔɔ ɔsɛnkafoɔ adwa no ho, na wɔasiane nkataanim no mu, na me ne Oliver Cowdery kotooe wɔ obuo ne kommyɛ mpaebɔ mu. Yɛsɔre firii mpaebɔ mu no, wɔbuee saa anisoadehunu a ɛtoa so yi maa yɛn baanu.”\nAdiyisɛm a wɔde maae nam Joseph Smith Nkɔmhyɛni no so wɔ Salem, Massachussetts, Ɔsannaa 6, 1836. Saa berɛ yi na ɛka kɛseɛ da Asɔre no akannifoɔ no so ɛnam wɔn nnwuma wɔ ɔsom adwuma no mu nti. Wɔtee sɛ sika dɔsɔɔ wɔ hɔ ma wɔn wɔ Salem nti no, Nkɔmhyɛni no, Sidney Rigdon, Hyrum Smith, ne Oliver Cowdery tuu kwan firii Kirtland kɔɔ Ohio, sɛ wɔrekɔhwehwɛ saa asɛm yi mu, na wɔaka asɛmpa no nso. Anuanom no dii Asɔre no nnwuma ahodoɔ pii na wɔkaa asɛmpa no bi. Berɛ a ɛbɛdaa adi sɛ sika biara nni hɔ ma wɔn no, wɔsan kɔɔ Kirtland. Nneɛma titiriw a ɛwɔ saa abakɔsɛm yi mu no da adi wɔ saa adiyisɛm yi nsɛm mu.\nAdiyisɛm a wɔde maae nam Joseph Smith Nkɔmhyɛni no so de maa Thomas B. Marsh, wɔ Kirtland, Ohio Kitawonsa 23, 1837, ɛfa Adwammaa no Asomafoɔ Dumienu no ho. Wɔnyaa saa adiyisɛm yi wɔ da a Mpanimfoɔ Heber C. Kimball ne Orson Hyde dii kan kaa asɛmpa no wɔ Enyirensi. Saa berɛ no na Thomas B. Marsh yɛ Asomafoɔ Dumienu Kuo no Titenani.\nNsɛmmisa bi ho mmuaeɛ ɛfa Yesaia ntwerɛeɛ no ho, a Joseph Smith Nkɔmhyɛfoɔ no de maae ɛwɔ anaa ɛbɛn Far West, Missouri, Ɔbɛnem 1838.\nAdiyisɛm a wɔde maae nam Joseph Smith Nkɔmhyɛni no so, wɔ Far West, Missouri, Oforisuo 17, 1838.\nAdiyisɛm a wɔde maae nam Joseph Smith Nkɔmhyɛni no so, wɔ Far West, Missouri, Oforisuo 26, 1838, a ɛda Onyankopɔn pɛ ɛfa saa bea no nkyekyereɛ ne Awurade dan no sie ho. Wɔde saa adiyisɛm yi ma Asɔre no asomfoɔ a wɔte adwa mu ne asafomma.\nAdiyisɛm a wɔde maa Joseph Smith Nkɔmhyɛni no, bea a ɛbɛn Wight’s Ferry, wɔ bea a wɔfrɛ no Daviess County, Missouri, Kɔtɔnimma 19, 1838.\nAdiyisɛm a wɔde maae nam Joseph Smith Nkɔmhyɛni no so, wɔ Far West, Missouri, Kitawonsa 8, 1838, ɛfa Williams Marks, Newel K. Whitney, ne Oliver Granger mprenpren asɛdeɛ ho.\nAdiyisɛm a wɔde maae nam Joseph Smith Nkɔmhyɛni no so, wɔ Far West, Missouri, Kitawonsa 8, 1838, sɛ saa nkotosrɛ yi ho mmuaeɛ: “Kyerɛ yɛn wo pɛ, O Awurade, fa Dumienu no ho.”\nAdiyisɛm a wɔde maae nam Joseph Smith Nkɔmhyɛni no so, wɔ Far West, Missouri, Kitawonsa 8, 1838, sɛ mmuaeɛ maa ne nkotosrɛ yi: “O Awurade! Kyerɛ wo nkoa deɛ worehwehwɛ afiri wo nkorɔfoɔ hɔ sɛ wɔn agyapadeɛ ho ntotosoɔ du du”. Ntotosoɔ du du mmara no, sɛdeɛ wɔte aseɛ nnɛ yi no, na wɔmmfa mmaa Asɔre no ansa na wɔrebɛma saa adiyisɛm yi. Na asɛmfua ntotosoɔ du du a ɛwɔ mpaebɔ a wɔaka ho asɛm yi wɔ adiyisɛm dada mu no (64:23; 85:3; 97:11) nnyina hɔ mma ɛdu mu nkyekyɛmu baako pɛ, mmom na ɛgyina hɔ ma ɛnnyɛ-nhyɛ afɔreɛ anaa ntoboa nyina ara a ɛkɔ Asɔre no fotoɔ mu. Na Awurade adi kan ama Asɔre no afɔrebɔ mmara ne agyapadeɛ sohwɛ mmara, deɛ asɔremma (titire mpaninfoɔ a wɔdi anim no) akɔ ho apam a ɛwɔ sɛ ɛyɛ afebɔɔ no. Ɛnam sɛ wɔn mu pii annhwɛ anni saa apam yi so nti, Awurade yi firii hɔ berɛ bi na ɔde ntotosoɔ du du mmara no maa Asɔre mu no nyina ara de hyɛɛ ananmu. Nkɔmhyɛni no bisaa Awurade wɔn agyapadeɛ dodoɔ a Ɔhia ma botaeɛ kronkron ahodoɔ no. Saa adiyisɛm yi ne ɛho mmuaeɛ.\nAdiyisɛm a wɔde maae nam Joseph Smith Nkɔmhyɛni no so, wɔ Far West, Missouri, Kitawonsa 8, 1838, a ɛda agyapadeɛ a wɔde atua ntotosoɔ du du a wɔabɔ din wɔ adiyisɛm a ɛdi kan no mu no adi, ɔfã 119.\nMpaeɛ ne nkɔmhyɛ a Joseph Smith Nkɔmhyɛni no twerɛeɛ wɔ krataa a ɔde kɔmaa Asɔre no berɛ a na ɔyɛ ɔdeduani wɔ Liberty afiase, Missouri no, wɔ Ɔbɛnem 20, 1839. Na nkɔmhyɛni no ne n’apamfoɔ pii ahyɛ afiase abosome bebree. Wɔn adesrɛ ne wɔn dwantoa a wɔde kɔɔ aban mu mpaninfoɔ ne atemmufoɔ hɔ no anntumi amma wɔn fahodie.\nAwurade asɛm a ɛbaa Joseph Smith hɔ, berɛ a na ɔyɛ ɔdeduani wɔ Liberty afiase, Missouri, Ɔbɛnem 1839. Saa ɔfã yi yɛ nyi-firi-mu-nsɛm a ɛfiri krataa a wɔtwerɛ kɔmaa Asɔre no wɔ Ɔbɛnem 20, 1839 mu (hwɛ ɔfã 121 atifiasɛm).\nAhoteɛfoɔ no asɛdeɛ ɛfa wɔn a wɔtaataa wɔn no ho, sɛdeɛ Joseph Smith Nkɔmhyɛni no twerɛɛe, berɛ a na ɔyɛ ɔdeduani wɔ Liberty afiase no, wɔ Missouri. Saa ɔfã yi yɛ nyi-firi-mu-nsɛm a ɛfiri krataa a wɔtwerɛ kɔmaa Asɔre no wɔ Ɔbɛnem 20, 1839 mu (hwɛ ɔfã 121 atifiasɛm).\nAdiyisɛm a wɔde maa Joseph Smith Nkɔmhyɛni no, wɔ Nauvoo, Illinois, Ɔpɛpɔn 19, 1841. Esiane ɔtaae a ɛredɔɔso ne yɔbea a mmara mma ho kwan a ɔmanmufoɔ asomfoɔ de retia wɔn no nti, wɔhyɛɛ Ahoteɛfoɔ no maa wɔfirii Missouri. Okum ho nhyɛ a Lilburn W. Boggs, Missouri amrado de too dwa, wɔ Ahinime 27, 1841 no, amma wɔannya akwanya foforɔ biara. Wɔ 1841, mu berɛ a wɔde saa adiyisɛm yi maaeɛ no, na Ahoteɛfoɔ no akyekyere Nauvoo kuropɔn no wɔ baabi a na Commerce Illinois kane akuraa no wɔ no, na aha na wɔhyehyɛɛ Asɔre no asoɛeɛ.\nAdiyisɛm a wɔde maae nam Joseph Smith Nkɔmhyɛni no so, wɔ Nauvoo, Illinois, Ɔbɛnem 1841, ɛfa Ahoteɛfoɔ a wɔn wɔ Iowa asase no so.\nAdiyisɛm a wɔde maae nam Joseph Smith Nkɔmhyɛni no so, wɔ Brigham Young fie, wɔ Nauvoo, Illinois, Kitawonsa 9, 1841. Saa berɛ yi na Brigham Young yɛ Asomafoɔ Dumienu Kuo no Titenani.\nKrataa a ɛfiri Joseph Smith Nkɔmhyɛni no hɔ de ma Nna a Ɛdi Akyire yi Ahoteɛfoɔ wɔ Nauvoo, Illinois, ɛfa akwankyerɛ wɔ awufo asubɔ ho, wɔtwerɛɛ wɔ Nauvoo, Ɛbɔ 1, 1842.\nKrataa a ɛfiri Joseph Smith Nkɔmhyɛni no hɔ de ma Yesu Kristo Asɔre a Ɛwɔ hɔ ma Nna a Ɛdi Akyire Ahoteɛfoɔ, a ɛmaa wɔn akwankyerɛ bio faa awufoɔ asubɔ ho, wɔtwerɛɛ no wɔ Nauvoo, Illinois, Ɛbɔ 6, 1842.\nNkyerɛkyerɛ a Joseph Smith Nkɔmhyɛni no de maaeɛ, wɔ Nauvoo, Illinois, Ogyefuo, 9 1843, a ɔdaa nsafoa akɛseɛ mmiɛnsa adi a ɛnam so wɔbɛhunu abɔfoɔ asomfoɔ ne ahonhom su ankasa.\nNkyerɛkyerɛ ahodoɔ a Joseph Smith Nkɔmhyɛni no de maae, wɔ Ramus, Illinois, Oforisuo 2, 1843.\nJoseph Smith Nkɔmhyɛni no nkyerɛkyerɛ, a ɔde maaeɛ wɔ Ramus, Illinois, Kɔtɔnimma 16 ne 17, 1843.\nAdiyisɛm a wɔde maae nam Joseph Smith Nkɔmhyɛni no so, wɔ Nauvoo, Illinois, wɔtwerɛɛe wɔ Kitawonsa 12, 1843, ɛfa daapem apam foforɔ no ho, ɛsan nso fa awareɛ apam a ɛyɛ daapem no ho ne mmaa dodoɔ awareɛ nyinasosɛm. Ɛwɔ mu sɛ wɔtwerɛɛ adiyisɛm yi wɔ 1843 mu deɛ, nanso adanseɛ kyerɛ sɛ na Nkɔmhyɛni no nim nyinasosɛm a ɛka saa adiyisɛm yi ho no bi wɔ 1831 dada. Hwɛ Asɔre no Dawurubɔ 1.\nAdiyisɛm a wɔde maae nam Joseph Smith Nkɔmhyɛni no so, wɔ Hiram, Ohio, Obubuo 3, 1831. Ɔretwerɛ saa adiyisɛm yi nnianim no, Joseph Smith abakɔsɛm kyerɛ sɛ, “Saa berɛ yi na nneɛma pii wɔ hɔ a Mpanin no pɛɛ sɛ wɔhunu ɛfa sɛ wɔka asɛmpa no kyerɛ asase sotefoɔ, ne anoboaboa no ho; na sɛdeɛ ɛbɛyɛ a wɔde nokorɛ hann no bɛnante, na wɔanya akwankyerɛ afiri soro no nti, Obubuo 3, 1831 no, mebisaa Awurade na menyaa adiyisɛm a ɛho hia a ɛtoa so yi.” Ɛdi kan no, wɔde saa ɔfã yi kaa Nkyerɛkyerɛ ne Apam nwoma no ho sɛ mmataho na akyire yi wɔmaa no ɔfã ntɔsoɔ.\nGyedie ho mpaemuka a ɛfa amammuo ne mmara nyina ara ho, a wɔnam adwen korɔ so gye too mu wɔ Asɔre no amansan nhyiamu a wɔyɛɛe wɔ Kirtland, Ohio, Ɔsannaa 17, 1835. Ahoteɛfoɔ bebree bɛhyiaa mu sɛ wɔrebɛdwennwen Nkyerɛkyerɛ ne Apam no mu nsɛm a wɔasusu sɛ ɛbɛyɛ ntintim a ɛdi kan no ho. Saa berɛ yi na wɔmaa mpaemuka yi nnianim a ɛdi soɔ yi: “Sɛdeɛ wɔmma nkyerɛaseɛ foforɔ bi mmfa yɛn gyedie a ɛfa asase amammuo ne mmara nyina ara ho anaa wɔnnya ɛho nteaseɛ a ɛnnyɛ nokorɛ nti, yɛadwene ho ahunu sɛ ɛfata sɛ yɛde yɛn adwenkyerɛ to dwa wɔ saa nwoma yi awieɛ.”\nWɔde Joseph Smith Nkɔmhyɛni no ne ne nua, Hyrum Smith Agyapanin no mogyadansedie wɔ Carthage, Illinois, Ayɛwohomumɔ, 27 1844 no to dwa.Wɔde saa nwoma yi kaa 1844 awieɛ mu Nkyerɛkyerɛ ne Apam no ho, deɛ na ɛreyɛ ayɛ krado ma wɔatintim aba dwa so berɛ a wɔdii Joseph ne Hyrum Smith awuo no.\nAwurade asɛm ne ne pɛ a Ɔnam Nkɔmhyɛni Brigham Young so de maae wɔ Winter Quarters, Israel nsraban mu, Omaha Man mu, wɔ Missouri Asubɔnten atɔeɛ fam nsunoa, a ɛbɛn Council Bluffs, Iowa.\nAnisoadehunu a wɔde maa Joseph Smith Nkɔmhyɛni no wɔ Kirtland Tɛmpol mu, Ohio, Ɔpɛpɔn 21, 1836. Na saa berɛ yi yɛ ayɛyɛdeɛ ho dwumadie a wɔde reyɛ krado ama tɛmpol no nteho.\nAnisoadehunu a wɔde maa Titenani Joseph F. Smith wɔ Salt Lake Ahenkuro mu, Utah, wɔ Ɔpɛnimma 3, 1918. Wɔ ne kasa a ɛdi kan wɔ Asɔre no Afe-fã Amansan Nhyiamu mu, wɔ Ɔpɛnimma 4, 1918 no, Titenani Smith de too dwa sɛ wanya nkitahodie kronkron bebree abosome a abɛsene kɔ no mu. Ɛmu baako a Titenani no anya wɔ da a abɛsene no mu no, ɛfa Agyenkwa no nsrahwɛ wɔ awufoɔ ahonhom no nkyɛn berɛ a na Ne nipadua wɔ damena mu no. Wɔwiee nhyiamu no ara pɛ na wɔtwerɛɛe. Wɔ Ahinime 31, 1918 no, wɔde maa afotufoɔ a wɔn wɔ Titenafoɔ a Wɔdi Kan no mu, Agyinatufoɔ Dumienu no, ne Agyapanin no, na wɔde adwenkorɔ gye too mu.\nTwerɛ Kronkron ne Mormon Nwoma no kyerɛ sɛ ɔyere-baako awareɛ yɛ Onyankopɔn awareɛ nhyehyɛeɛ a ɛdi mu gye sɛ Ɔka biribi foforɔ to dwa (hwɛ 2 Samuel 12:7–8 ne Yakob 2:27, 30). Ɛnam adiyisɛm bi a Joseph Smith nyaae nti wɔhyehyɛɛ mmaa dodoɔ awareɛ wɔ asɔremma no ntam wɔ 1840 ahyɛaseɛ (hwɛ ɔfã 132). Firi 1860 de rekɔ 1880 mu no, Amerika Man aban hyɛɛ mmara a ɛmaa saa nyamesom nneyɔeɛ yi yɛɛ mmaratoɔ. Akyire yi Amerika Asɛnnibea Kɛseɛ gye too mu. Ɔnyaa saa adiyisɛm yi, Titenani Wilford Woodruff de saa Nhyehyɛeɛ-Nwoma yi too dwa, na Asɔre no gye too mu sɛ ɛyɛ mmara a ɛwɔ sɛ wɔdi so wɔ Ahinime 6, 1890. Wei de mmaa dodoɔ awareɛ no baa awieɛ wɔ Asɔre no mu.\nMormon Nwoma no kyerɛ sɛ yɛn “nyina ara yɛ ade korɔ ma Onyankopɔn,” a “tuntum ne fitaa, akoa ne fahodieni, ɔbarima ne ɔbaa” nyinaa ka ho (2 Nifae 26:33). Wɔ Asɔre no abakɔsɛm nyinaa mu no, wɔabɔ nnipa a wɔfiri abusuakuo ne nipakuo biara mu wɔ aman pii mu asu na wɔatena ase sɛ asɔremma nokorɛfoɔ. Wɔ Joseph Smith nkwa nna mu no, wɔhyɛɛ asɔremma tuntum binom asɔfoɔ maa asɔfodie no. Wɔ Asɔre no abakɔsɛm ahyɛaseɛ no, Asɔre mpanimfoɔ gyaee sɛ wɔde asɔfodie no rema mmarima tuntum a wɔn ase firi Abibirem. Asɔre abakɔsɛm mma nteaseɛ fann mmfa saa nneyɔeɛ yi farebae ho. Na Asɔre no akannifoɔ gye di sɛ wɔhia adiyisɛm firi Onyankopɔn hɔ a ɛbɛma wɔasesa saa nneyɔeɛ yi na wɔde mpaebɔ hwehwɛɛ akwankyerɛ. Saa adiyisɛm yi baa Asɔre no Titenani Spencer W. Kimball hɔ na wɔsii so dua kyerɛɛ Asɔre akannifoɔ afoforɔ wɔ Salt Lake Tɛmpol mu wɔ Ayɛwohomumɔ 1, 1978. Saa adiyisɛm yi yii akwansideɛ biara firii hɔ a ɛfa bɔberɛ ho a kane na ɛfa asɔfodie ho no.


诗篇 82 CCB - Nnwom 82 AKCB\n第 82 篇\n1Onyankopɔn di hene wɔ ɔsoro asafo mu;\nobu atɛn wɔ “anyame” mu.\n2“Wobɛbɔ wɔn a wɔnteɛ ho ban\nna woayɛ nhwɛanim ama amumɔyɛfo akosi da bɛn?\n3Monka mmɔborɔfo ne ayisaa asɛm mma wɔn;\nmommɔ ahiafo ne wɔn a wɔhyɛ wɔn so yiyedi ho ban.\n4Munnye ɔbrɛfo ne ahiafo;\nmunnye wɔn mfi amumɔyɛfo nsam.\n5“Anyame no nnim de, na wɔnte hwee ase.\nWokyinkyin wɔ sum mu;\nna asase fapem nyinaa wosow.\n6“Mekae se, ‘Moyɛ “anyame;”\nmo nyinaa yɛ Ɔsorosoroni no mma.’\n7Nanso mubewuwu sɛ nnipa pɛ;\nna moahwe ase sɛ ɔsodifo biara.”\n8Ao Onyankopɔn, sɔre, bu wiase atɛn;\nefisɛ amanaman nyinaa yɛ wo de.\nAKCB : Nnwom 82


Romafo 7 | Intanɛt So Bible| Wiase Foforɔ Nkyerɛaseɛ\n7 Anaasɛ munnim, anuanom, (mekasa kyerɛ wɔn a wonim mmara no) sɛ Mmara no di onipa so bere tenten a ɔte ase?+ 2 Ɛno nti mmara akyekyere ɔbea warefo afam ne kunu ho bere a ɔbarima no te ase no; nanso sɛ ne kunu no wu a, na wade ne ho afi ne kunu mmara no ho.+ 3 Ne saa nti bere a ne kunu te ase no, sɛ ɔkɔyɛ ɔbarima foforo dea a, wɔbɛfrɛ no ɔwaresɛefo.+ Nanso sɛ ne kunu wu a, na wade ne ho afi ne mmara ase, na sɛ ɔkɔyɛ ɔbarima foforo dea a, ɔnyɛ ɔwaresɛefo.+ 4 Enti, me nuanom, mo nso, wɔnam Kristo nipadua so akum mo ama Mmara+ no sɛ monkɔyɛ ɔfoforo dea;+ nea wonyan no fii awufo mu+ no, na yɛasow aba+ ama Onyankopɔn. 5 Na bere a yɛyɛɛ ɔhonam nneɛma+ no, akɔnnɔ bɔne a ɛnam Mmara no so bae no yɛɛ adwuma wɔ yɛn akwaa mu, sɛ yɛnsow aba nkɔ owu mu.+ 6 Nanso afei de wɔasan yɛn afi Mmara no ho,+ efisɛ yɛawu+ ama nea ɛkyekyeree yɛn no na yɛnam honhom+ no so ayɛ nkoa+ ɔkwan foforo so, na ɛnyɛ ɔkwan dedaw a egyina nkyerɛwee no so no.+ 7 Ɛnde dɛn na yɛbɛka? Mmara no yɛ bɔne anaa?+ Dabida! Nokwasɛm ne sɛ ɛnyɛ Mmara no a, anka minnim bɔne;+ na sɛ nhwɛso no, sɛ Mmara no anka sɛ: “Mma w’ani mmmere ade”+ a, anka minnim anibere.+ 8 Na mmom ɛdenam mmara asɛm+ no so no, bɔne nyaa hokwan yɛɛ anibere nyinaa bi wɔ me mu, efisɛ mmara nni hɔ a, na bɔne awu.+ 9 Nokwarem no, makwati mmara atena ase pɛn;+ nanso bere a mmara asɛm no bae no,+ bɔne nyanee bio, na me de, miwui.+ 10 Na mmara asɛm a ɛkɔ nkwa mu no,+ mibehui sɛ ɛkɔ owu mu+ mmom. 11 Na bɔne nam mmara asɛm no so nyaa nnyinasode daadaa+ me, na ɛnam so kum me. 12 Enti Mmara no ankasa yɛ kronkron,+ na mmara asɛm no yɛ kronkron, ɛteɛ,+ na ɛyɛ papa.+ 13 Ɛnde adepa danee owu maa me anaa? Dabida! Na mmom bɔne na ɛyɛɛ saa, sɛnea ɛbɛyɛ a ɛbɛda adi sɛ bɔne na ɛnam adepa so de owu baa me so;+ sɛnea ɛbɛyɛ a bɔne nam mmara asɛm no so bɛda adi kɛse.+ 14 Na yenim sɛ Mmara no yɛ honhom+ mu ade; na me de, meyɛ ɔhonam muni a wɔatɔn me ahyɛ bɔne ase.+ 15 Na nea meyɛ no, minnim. Efisɛ nea mepɛ no, ɛnyɛ ɛno na meyɛ; na mmom nea mikyi na meyɛ. 16 Nanso, sɛ nea mempɛ na meyɛ+ a, ɛnde migye tom sɛ Mmara no ye.+ 17 Afei de ɛnyɛ me ara na meyɛ bio, na mmom bɔne a ɛte me mu no.+ 18 Na minim sɛ me mu, kyerɛ sɛ, me honam mu de, biribi pa biara nte mu;+ efisɛ ɔpɛ+ no de ɛwɔ hɔ, nanso tumi a mede bɛyɛ+ papa no nni hɔ. 19 Na papa a mepɛ no, menyɛ,+ na bɔne a mempɛ no, ɛno mmom na meyɛ. 20 Enti sɛ nea mempɛ na meyɛ a, ɛnde na ɛnyɛ me na meyɛ bio, na mmom bɔne a ɛte me mu no.+ 21 Enti mihu mmara yi wɔ me ho sɛ: bere a mepɛ sɛ meyɛ nea ɛteɛ+ no, bɔne na ɛwɔ me ho.+ 22 Na me mu+ de, m’ani gye+ Onyankopɔn mmara ho yiye, 23 nanso mihu mmara foforo bi wɔ m’akwaa+ mu a ɛne m’adwene mu mmara+ ko+ na ɛfa me dommum ma bɔne mmara+ a ɛwɔ m’akwaa mu no. 24 M’asɛm yɛ mmɔbɔ! Hena na obegye me afi nipadua a ɛrekɔ owu mu yi mu?+ 25 Aseda mfa yɛn Awurade Yesu Kristo so nka Onyankopɔn!+ Afei me ara mede m’adwene ayɛ akoa ama Onyankopɔn mmara,+ na mede me honam ayɛ akoa ama bɔne mmara.+


Adiyisɛm 17 ASCB - Otkrivenje 17 CRO\n1Abɔfoɔ baason no mu baako a ɔkura nkuruwa nson no baa me nkyɛn bɛkaa sɛ, “Bra na menkyerɛ wo kwan a wɔbɛfa so atwe odwamanfoɔ kɛseɛ a ɔte nsuo pii so no aso. 2Ewiase ahene ne no bɔɔ adwaman, na asase so nnipa aboto wɔ nʼadwaman nsã no mu.”\n3Honhom no faa me maa ɔbɔfoɔ no de me kɔɔ ɛserɛ so. Ɛhɔ na mehunuu ɔbaa bi sɛ ɔte aboa kɔkɔɔ bi a wɔatwerɛ edin a ɛyɛ abususɛm agu ne ho nyinaa. Na aboa no wɔ tire nson, ne mmɛn edu. 4Na ɔbaa no hyɛ atadeɛ afasebire ne kɔkɔɔ a ɔde sikakɔkɔɔ aboɔ ne nhweneɛ a ne boɔ yɛ den ahyehyɛ ne ho. Na ɔkura sika kuruwa a afideɛ ne adwamammɔ ho nneɛma ayɛ no ma tɔ. 5Na wɔatwerɛ edin bi wɔ ne moma so a ne nkyerɛaseɛ no wɔ ahintasɛm mu sɛ,\nasase so adwamanfoɔ\nne akyiwadeɛ maame.”\n6Na mehunuu sɛ Onyankopɔn nkurɔfoɔ ne Yesu akyidifoɔ a wɔkumm wɔn no mogya aboro no.\nMehunuu no no, ɛyɛɛ me nwanwa. 7Ɔbɔfoɔ no bisaa me sɛ, “Adɛn enti na ɛyɛ wo nwanwa? Mɛkyerɛ wo ahintasɛm nkyerɛaseɛ a ɛwɔ ɔbaa no ne aboa no a ɔwɔ tire nson ne mmɛn edu a ɔte ne so no ho. 8Aboa a wohunuu no no na ɔte ase, nanso ɔnte ase bio. Ɔrebɛfiri bunu no mu aba ama wɔasɛe no. Nnipa a wɔte asase so a wɔantwerɛ wɔn din angu ateasefoɔ nwoma no mu ansa na wɔrebɔ ewiase no, sɛ wɔhunu aboa no a, ɛbɛyɛ wɔn nwanwa. Ɛberɛ bi na ɔte ase, nanso seesei ɔnte ase na ɔbɛsane aba.\n9“Nyansa ne nteaseɛ ho hia wɔ ha. Etire nson no gyina hɔ ma mmepɔ nson, mmepɔ a ɔbaa no tena so. Wɔyɛ ahene baason nso 10a wɔn mu baanum awuwu, na wɔn mu baako da so di ɔhene na ɔbaako a ɔka wɔn ho no mmaeɛ. Na sɛ ɔba a ɔbɛdi ɔhene kakra. 11Aboa no a anka na ɔte ase na afei deɛ, ɔnte ase no yɛ ɔhene a ɔtɔ so nwɔtwe a ɔka baason a wɔdi ɛkan no ho a ɔrekɔ ne sɛeɛ mu.\n12“Mmɛn edu a wohunuiɛ no yɛ ahene edu a wɔmfirii wɔn ahennie ase a wɔbɛma wɔn tumi na wɔne aboa no adi ɔhene dɔnhwereɛ no. 13Wɔn nyinaa wɔ botaeɛ baako, na wɔde wɔn ahoɔden ne wɔn tumi bɛma aboa no. 14Wɔbɛko atia Odwammaa no, na ɔno ne nʼakyidifoɔ, agyidifoɔ ne nokwafoɔ a wɔafrɛ wɔn no bɛdi wɔn so, ɛfiri sɛ, ɔyɛ awuranom mu Awurade ne ahene mu Ɔhene.”\n15Ɔbɔfoɔ no nso ka kyerɛɛ me sɛ, “Nsuo a wohunuiɛ a odwamanfoɔ no te so no yɛ nkuro ne nkurɔfoɔ akuakuo ne aman ne kasa hodoɔ. 16Mmɛn edu ne aboa no a wohunuiɛ no bɛkyiri odwamanfoɔ no. Wɔbɛfa biribiara a ɛwɔ ne ho ama wada adagya. Wɔbɛwe ne nam na wɔde ogya ahye no. 17Ɛfiri sɛ, Onyankopɔn de ahyɛ wɔn akoma mu sɛ wɔbɛpene so de wɔn tumi ama aboa no na wadi ɔhene kɔsi sɛ Onyankopɔn asɛm no bɛba mu de ahyɛ ne botaeɛ no ma. 18Ɔbaa a wohunuu no no yɛ kuro kɛseɛ a ɛdi asase so ahene so.”\nASCB : Adiyisɛm 17


John 20 NIV – Yohane 20 ASCB | Biblica\nJohn 20 NIV – Yohane 20 ASCB\n1Kwasiada anɔpahema, Maria Magdalene sɔre kɔɔ da no so kɔhunuu sɛ obi apire ɛboɔ no afiri ɔboda no ano. 2Ɔhunuu saa no, ɔde ahoɔherɛ kɔɔ Simon Petro ne osuani a Yesu dɔ no no nkyɛn kɔka kyerɛɛ wɔn sɛ, “Nnipa bi akɔfa Awurade amu no afiri ɛda no mu na mennim faako a wɔde no akɔto!”\n3Petro ne saa osuani yi tee asɛm no no, wɔtuu mmirika kɔɔ ɛda no so. 4Nanso, saa osuani yi maa ne mmirika mu yɛɛ den twaa Petro ho kɔduruu hɔ kane. 5Ɔduruu ɔboda no ano no, wanwura mu. Ɔbɔɔ ne mu ase hwɛɛ mu hunuu sɛ nwera a wɔde kyekyeree Yesu amu no gu hɔ. 6Simon Petro deɛ, ɔbɛduruu hɔ no, ɔwuraa ɔboda no mu. Ɔhunuu nwera a wɔde kyekyeree Yesu amu no sɛ ɛgu hɔ, 7a nwera a wɔde bɔɔ ne ti no nso gu baabi. 8Afei, osuani a ɔduruu ɔboda no ho kane no nso wuraa mu hunuu saa nneɛma no maa ɔgye diiɛ. 9Saa ɛberɛ no nyinaa na asuafoɔ baanu yi nnya ntee deɛ Atwerɛsɛm aka afa Yesu wusɔreɛ ho no ase. 10Afei, asuafoɔ no firii hɔ kɔɔ efie.\n11Maria deɛ na ɔda so gyina ɔboda no ho resu. Ɔgu so resu no, ɔbɔɔ ne mu ase hwɛɛ ɔboda no mu, 12na ɔhunuu ɔsoro abɔfoɔ baanu a wɔhyehyɛ ntadeɛ fitafitaa a ɔbaako te atifi na ɔbaako nso te anafoɔ wɔ faako a na Yesu amu no da no.\n13Wɔbisaa no sɛ, “Ɔbaa, adɛn na woresu sɛɛ yi?”\nMaria de awerɛhoɔ buaa sɛ, “Nnipa bi abɛfa mʼAwurade na mennim faako a wɔde no akɔto.” 14Afei, ɔtwaa nʼani hwɛɛ nʼakyi na ɔhunuu sɛ na obi gyina hɔ a ɛyɛ Yesu, nanso na ɔnnim sɛ ɛyɛ ɔno.\n15Yesu bisaa no sɛ, “Ɔbaa, adɛn enti na woresu sɛɛ yi? Hwan na worehwehwɛ no?”\nNa Maria deɛ ɔsusu sɛ ɛyɛ turom hɔ hwɛfoɔ enti, ɔbisaa no sɛ, “Owura, sɛ wo na wofaa no firii ha a, mesrɛ wo, kyerɛ me faako a wode no akɔto na menkɔfa no.”\n16Yesu frɛɛ no sɛ, “Maria!”\nMaria twaa nʼani hwɛɛ no na ɔgyee so wɔ Hebri kasa mu sɛ, “Rabuni!” (a aseɛ ne “Ɔkyerɛkyerɛfoɔ”).\n17Yesu ka kyerɛɛ no sɛ, “Nsɔ me mu, ɛfiri sɛ, mennya nkɔɔ mʼAgya nkyɛn; kɔka kyerɛ mʼasuafoɔ no sɛ, meresane akɔ mʼAgya a ɔyɛ wɔn agya ne me Onyankopɔn a ɔyɛ wɔn nso Onyankopɔn no nkyɛn.”\n18Maria Magdalene firii hɔ kɔbɔɔ asuafoɔ no amaneɛ sɛ wahunu Awurade na ɔkaa asɛm a Yesu ka kyerɛɛ no no kyerɛɛ wɔn.\nYesu Yi Ne Ho Adi Kyerɛ Nʼasuafoɔ\n19Saa ɛda no ara anwummerɛ a na ɛsiane Yudafoɔ mpanin no ho hu enti, asuafoɔ no ato wɔn ho ɛpono mu no, Yesu baa ɛdan no mu hɔ kyeaa wɔn sɛ, “Asomdwoeɛ nka mo.” 20Ɔkyeaa wɔn wieeɛ no, ɔde ne nsam ne ne mfem kyerɛɛ wɔn. Asuafoɔ no hunuu Awurade no, wɔn ani gyee yie.\n21Yesu sane kyeaa wɔn bio sɛ, “Asomdwoeɛ nka mo.” Afei, ɔka kyerɛɛ wɔn sɛ, “Sɛdeɛ Agya no somaa me no, saa ara na me nso meresoma mo.” 22Yei akyi, ɔhome guu wɔn so kaa sɛ, “Honhom Kronkron no mmra mo so. 23Sɛ mode obi bɔne kyɛ no a, wɔde bɛkyɛ no; na sɛ moamfa obi bɔne ankyɛ no a, wɔremfa nkyɛ no.”\n24Ɛberɛ a Yesu yii ne ho adi kyerɛɛ asuafoɔ no, na Toma a wɔfrɛ no Ata a ɔyɛ asuafoɔ dumienu no mu baako no nni hɔ bi. 25Ɛberɛ a asuafoɔ no ka kyerɛɛ no sɛ, “Wɔahunu Awurade no!”\nWannye anni kaa sɛ, “Sɛ manhunu ne nsam ne ne mfem twa no na mamfa me nsa anka a, merennye nni da.”\n26Nnawɔtwe akyi, asuafoɔ no sane hyiaeɛ bio a na Toma ka wɔn ho. Ɛwom sɛ na wɔatoto apono no mu deɛ, nanso Yesu sane baa hɔ kyeaa wɔn bio sɛ, “Asomdwoeɛ nka mo!” 27Afei, Yesu frɛɛ Toma ka kyerɛɛ no sɛ, “Fa wo nsa bɛka me nsam ne me mfem. Nnye akyinnyeɛ bio. Gye di!”\n28Toma de ahonuo kaa sɛ, “Wo ne mʼAwurade ne me Onyankopɔn!”\n29Yesu ka kyerɛɛ no sɛ, “Woahunu me no enti, na woagye adi; nhyira nka wɔn a wɔnhunuu me nanso wɔgye me di.”\n30Yesu yɛɛ anwanwadeɛ ahodoɔ bebree kyerɛɛ nʼasuafoɔ no a wɔantwerɛ wɔ saa nwoma yi mu. 31Nanso, biribiara a wɔatwerɛ wɔ saa nwoma yi mu no, wɔatwerɛ sɛdeɛ ɛbɛyɛ a mobɛgye adi sɛ, Yesu ne Agyenkwa, ne Onyankopɔn Ba no; na sɛ mogye no di a, mobɛnya nkwa.\nASCB : Yohane 20


Ɛhe na Awufo Wɔ? Sɛ Wuwu a, Ɛhe na Wokɔ? | Bible Kyerɛkyerɛ\nSɛ yewu a, ɛhe na yɛkɔ?\nDɛn nti na yewu?\nSo ɛbɛyɛ awerɛkyekye sɛ yebehu nokwasɛm a ɛfa owu ho?\n1-3. Owu ho nsɛm bɛn na nkurɔfo bisa, na mmuae bɛn na ɔsom ahorow de ma?\nEYINOM yɛ nsɛmmisa a nkurɔfo asusuw ho mfirihyia mpempem pii. Ɛyɛ nsɛmmisa a ɛho hia. Ɛmfa ho nnipa kõ a yɛyɛ anaa faako a yɛte no, ɛho mmuae no fa yɛn mu biara ho.\n2 Yesusuw sɛnea Yesu Kristo agyede afɔre no buee daa nkwa ho kwan no ho wɔ ti a edi eyi anim no mu. Yehui nso sɛ Bible ahyɛ bere a “owu nni hɔ bio” ho nkɔm. (Adiyisɛm 21:4) Nanso, saa bere yi de yɛn mu biara betumi awu. Ɔhene Salomo onyansafo no kae sɛ: “Ateasefo nim sɛ wobewuwu.” (Ɔsɛnkafo 9:5) Yɛbɔ mmɔden biara sɛ yɛbɛtra ase akyɛ. Nanso, ɛyɛ a yedwen baabi a yewu a yɛbɛkɔ ho.\n3 Sɛ yɛn adɔfo wuwu a, yedi awerɛhow. Na ebia yebebisa sɛ: ‘Ɛhe na wɔkɔ? Wɔrehu amane anaa? So wɔreboa yɛn? Yebetumi aboa wɔn? Na yebehu wɔn bio da bi?’ Nsɛmmisa yi ho mmuae a ɔsom ahorow a ɛwɔ wiase de ma no gu ahorow. Ebinom kyerɛkyerɛ sɛ sɛ woyɛ papa a, wobɛkɔ soro, nanso sɛ woyɛ bɔne a, wɔbɛhyew wo wɔ baabi a wɔyɛ nkurɔfo ayayade. Ɔsom afoforo kyerɛkyerɛ sɛ sɛ nnipa wu a, wɔkɔ ahonhom atrae ne wɔn nananom a wɔawuwu kɔtra. Ɛnna ɔsom afoforo nso kyerɛkyerɛ sɛ awufo kɔ asaman ma wokobu wɔn atɛn, na afei wɔasan awo wɔn bio sɛ nnipa foforo.\n4. Adwene titiriw bɛn na ɔsom ahorow pii kura wɔ owu ho?\n4 Nyamesom nkyerɛkyerɛ a ɛtete saa no kura adwene titiriw biako a ɛne sɛ biribi hyɛ yɛn mu a ɛno de enwu da. Ɛkame ayɛ sɛ ɔsom ahorow a na ɛwɔ hɔ tete ne ɛnnɛ nyinaa kyerɛkyerɛ sɛ ɛnyɛ ade a yewu koraa, na mmom bere a yɛawu no yetumi kɔ so hu ade, te asɛm, na yedwen. Nanso, ɛbɛyɛ dɛn na atumi ayɛ yiye saa? Yɛn amemene na ɛma yenya atenka, na yetumi susuw nneɛma ho. Sɛ yewu a yɛn amemene no nkɔ so nyɛ adwuma anwonwakwan bi so bio. Amemene no wu.\nSƐ YEWU A TEBEA BƐN MU NA YƐKƆ ANKASA?\n5, 6. Dɛn na Bible ka fa tebea a awufo wom ho?\n5 Yehowa, nea ɔbɔɔ amemene no, nim tebea a sɛ yewu a yɛkɔ mu. Onim nokware no, na wakyerɛkyerɛ tebea a awufo wom no mu wɔ N’asɛm Bible mu. Nea Bible nkyerɛkyerɛ a emu da hɔ fann ka ni: Sɛ onipa wu a, onni baabiara bio. Owu yɛ nkwa abirabɔ. Awufo nhu ade, wɔnte asɛm, ɛnna wonnwen nso. Yɛn nipadua fã biara gyae adwuma yɛ bere a yɛawu no. Ɔkra anaa honhom bi a enwu da nhyɛ yɛn mu. *\nƐhe na ogyaframa no kɔe?\n6 Bere a Salomo kae sɛ ateasefo nim sɛ wobewuwu wiei no, ɔkyerɛwee sɛ: ‘Na awufo de, wonnim biribiara.’ Afei ɔtrɛw nokwasɛm titiriw yi mu kɔɔ so kae sɛ awufo ntumi nna ɔdɔ adi, na saa ara nso na wontumi ntan obi, efisɛ “adwuma ne adwene ne nimdeɛ ne nyansa nni asaman [ɔdamoa mu] a worekɔ hɔ no.” (Ɔsɛnkafo 9:5, 6, 10) Saa ara na Dwom 146:4 ka sɛ, sɛ onipa wu a, “ne tirim a ɔbobɔe yera.” Yɛyɛ abɔde a yetumi wu, na biribiara nni yɛn nipaduam a ɛkɔ so tra ase wɔ owu akyi. Yɛn nkwa te sɛ kyɛnerɛ gyaframa. Sɛ wodum gya no a, ogyaframa no nkɔ baabiara. Ɛyera koraa.\nNEA YESU KA FAA OWU HO\n7. Ɔkwan bɛn so na Yesu kyerɛkyerɛɛ sɛnea owu te no mu?\n7 Yesu Kristo kaa tebea a awufo wom ho asɛm. Ɔkaa tebea a Lasaro, ɔbarima a na onim no yiye a na wawu no kɔɔ mu ho asɛm. Yesu ka kyerɛɛ n’asuafo no sɛ: “Yɛn adamfo Lasaro ada.” Asuafo no nyaa adwene sɛ na Yesu reka sɛ Lasaro yare a wada. Nanso, na ɛnte saa. Yesu kyerɛkyerɛɛ mu sɛ: “Lasaro awu.” (Yohane 11:11-14) Hyɛ no nsow sɛ Yesu de owu totoo nna ho. Ná Lasaro nni soro anaa hellgya bi mu. Na wankohyia abɔfo anaa ne nananom a wɔawuwu. Saa ara nso na wɔanwo Lasaro sɛ onipa foforo. Ná wawu te sɛ obi a wada nnahɔɔ a ɔnso dae no. Kyerɛw nsɛm foforo nso de owu toto nna ho. Sɛ nhwɛso no, bere a wosiw osuani Stefano abo kum no no, Bible ka sɛ “ɔdae.” (Asomafo Nnwuma 7:60, Akuapem Twi Bible) Saa ara na ɔsomafo Paulo kyerɛw ne bere sofo no bi a na ‘wɔadeda’ wɔ owu mu ho asɛm.—1 Korintofo 15:6, Akuapem Twi Bible.\nYehowa bɔɔ nnipa sɛ wɔntra asase so daa\n8. Yɛyɛ dɛn hu sɛ na ɛnyɛ Onyankopɔn pɛ sɛ nnipa bewu?\n8 Mfitiase no, so na ɛyɛ Onyankopɔn pɛ sɛ nnipa bewu? Dabida! Yehowa bɔɔ nnipa sɛ wɔntra ase daa. Sɛnea yɛadi kan asua ho ade wɔ nhoma yi mu dedaw no, Onyankopɔn de nnipa baanu a wodi kan no kɔtraa paradise bi a emu yɛ anigye mu. Ɔmaa wɔn apɔwmuden a ɛfata. Adepa nkutoo na na Yehowa pɛ sɛ wonya. So ɔwofo bi a ɔwɔ ɔdɔ wɔ hɔ a ɔpɛ sɛ ne mma hu nkwakoraabɔ ne mmerewabɔ mu amane na wowu? Dabida! Ná Yehowa dɔ ne mma no, na na ɔpɛ sɛ wonya anigye a enni awiei wɔ asase so. Bible ka wɔ nnipa ho sɛ: “[Yehowa de] bere a enni awiei ahyɛ wɔn komam.” (Ɔsɛnkafo 3:11, NW) Onyankopɔn de ɔpɛ a ɛne sɛ yɛbɛkɔ so atra ase daa hyɛɛ yɛn mu bere a ɔbɔɔ yɛn no. Na wayɛ nhyehyɛe a ɛbɛma yɛakɔ so atra ase daa.\nNEA ENTI A NNIPA WU\n9. Anohyeto bɛn na Yehowa de maa Adam, na dɛn nti na na saa ahyɛde yi so a wobedi no nyɛ den?\n9 Ɛnde, dɛn nti na nnipa wu? Nea ɛbɛyɛ na yɛanya mmuae no, ɛsɛ sɛ yesusuw asɛm bi a esii bere a na ɔbarima biako ne ɔbea biako pɛ na wɔwɔ asase so no ho. Bible kyerɛkyerɛ mu sɛ: “[Yehowa, NW] Nyankopɔn maa nnua ahorow nyinaa a wɔhwɛ a, ɛyɛ fɛ, na eye sɛ wodi fifii asase no so.” (Genesis 2:9) Nanso, na anohyeto biako wɔ hɔ. Yehowa ka kyerɛɛ Adam sɛ: “Turom ha nnua nyinaa, di bi. Na papa ne bɔne ho nimdeɛ dua no deɛ, nni, ɛfiri sɛ da a wobɛdi bie no, wuo na wobɛwuo.” (Genesis 2:16, 17, Asante Twi Bible) Ná saa ahyɛde yi so di nyɛ den. Na nnua foforo pii wɔ hɔ a na Adam ne Hawa betumi adi n’aba no bi. Nanso, afei na wɔanya hokwan soronko a wɔde bɛda anisɔ a wɔwɔ ma Onii a na wama wɔn biribiara a wohia a nkwa a ɛyɛ pɛ ka ho no adi. Osetie a na wɔbɛyɛ no nso bɛkyerɛ sɛ wobu wɔn soro Agya no tumidi, na wɔpɛ n’akwankyerɛ a ɔdɔ wom no.\n10, 11. (a) Ɛyɛɛ dɛn na nnipa baanu a wodi kan no yɛɛ Onyankopɔn so asoɔden? (b) Dɛn nti na na Adam ne Hawa asoɔden no yɛ nea anibere wom?\n10 Awerɛhosɛm ne sɛ, nnipa baanu a wodi kan no yɛɛ Yehowa so asoɔden. Bere a na Satan nam ɔwɔ bi so rekasa no, obisaa Hawa sɛ: “Ampa na Onyankopɔn aka sɛ: Munnni turom ha nnua nyinaa bi?” Hawa buae sɛ: “Turom ha nnua aba no, yedi bi, nanso dua a esi turo no mfinimfini no aba de, Onyankopɔn aka sɛ: Munnni bi, nso mommfa mo nsa nnka, na moanwu.”—Genesis 3:1-3.\n11 Satan kae sɛ: “Ɛnyɛ owu na mubewu: na Onyankopɔn nim sɛ da a mubedi bi no, mo ani bebue, na moayɛ sɛ Onyankopɔn ahu papa ne bɔne.” (Genesis 3:4, 5) Na Satan pɛ sɛ Hawa gye di sɛ sɛ odi aduaba a wɔabara no bi a, ɛso bɛba no mfaso. Sɛnea Satan kae no, na Hawa ankasa betumi asisi nea ɛyɛ papa ne bɔne ho gyinae; na obetumi ayɛ nea ɔpɛ. Satan san kae nso sɛ Yehowa dii atoro wɔ nea ɔkae sɛ, sɛ wodi aduaba no bi a ɛbɛba wɔn so no ho. Hawa gyee Satan dii. Enti ɔtew aduaba no bi dii. Ɔde bi maa ne kunu, na ɔno nso dii. Na ɛnyɛ sɛ wonnim nea wɔreyɛ. Na wonim ankasa sɛ wɔreyɛ nea Onyankopɔn aka akyerɛ wɔn sɛ ɛnsɛ sɛ wɔyɛ no. Wɔnam aduaba no a wodii no so hyɛɛ da buu ahyɛde a ɛso di nyɛ den na ntease wom no so. Wobuu wɔn soro Agya no ne ne tumidi animtiaa. Na wonni anoyi biara wɔ animtiaa a ɛte saa a wobuu wɔn Bɔfo a ɔwɔ ɔdɔ no ho!\n12. Dɛn na ebetumi aboa yɛn ma yɛahu sɛnea Yehowa tee nka bere a Adam ne Hawa sɔre tiaa no no?\n12 Mfatoho bi ni: Sɛ wotete ɔbabarima anaa ɔbabea bi hwɛ no, na ɔyɛ wo so asoɔden wɔ ɔkwan bi so a ɛkyerɛ sɛ ommmu wo anaa ɔnnɔ wo koraa a, wobɛte nka dɛn? Ɛbɛyɛ wo yaw yiye. Ɛnde, hwɛ sɛnea ɛbɛyɛ sɛ ɛyɛɛ Yehowa yaw bere a Adam ne Hawa nyinaa sɔre tiaa no no.\nAdam fi dɔte mu na ɛbae, na ɔsan kɔɔ dɔte mu\n13. Dɛn na Yehowa kae sɛ ɛbɛba Adam so wɔ bere a wawu no, na eyi kyerɛ dɛn?\n13 Ná biribiara nni hɔ a ɛsɛ sɛ Yehowa gyina so ma asoɔdenfo Adam ne Hawa tra ase daa. Wowuwui sɛnea na Yehowa aka sɛ ɛbɛba wɔn so no ara pɛ. Adam ne Hawa ankɔ so antra ase bio. Wɔankɔ ahonhom atrae biara. Yɛnam asɛm a Yehowa ka kyerɛɛ Adam bere a obisaa no n’asoɔden no ho asɛm no so na yehu sɛ wɔankɔ honhom atrae biara. Onyankopɔn kae sɛ: “Wobɛsan akɔ dɔte mu, efisɛ emu na woyii wo fii, na woyɛ dɔte, na dɔte mu na wobɛsan akɔ.” (Genesis 3:19) Fam dɔte na Onyankopɔn de bɔɔ Adam. (Genesis 2:7) Ansa na wɔrebɔ Adam no, na Adam nni baabiara. Enti, bere a Yehowa kae sɛ Adam bɛsan akɔ dɔte mu no na Yehowa kyerɛ sɛ Adam rentra nkwa mu bio. Ná Adam bɛsan ayɛ sɛ dɔte a nkwa nnim a wɔde bɔɔ no no.\n14. Dɛn nti na yewu?\n14 Ná anka Adam ne Hawa betumi atra ase abesi nnɛ, nanso wowuwui esiane sɛ wɔantie Onyankopɔn asɛm na wɔyɛɛ bɔne nti. Nea enti a yewu ne sɛ Adam de bɔne woo n’asefo, na owu trɛw kaa wɔn nyinaa. (Romafo 5:12) Saa bɔne no te sɛ yare bɔne a wonya fi awo mu a obiara ntumi nkwati. Nea efi emu ba a ɛne owu no yɛ nnome. Owu yɛ ɔtamfo, ɔnyɛ adamfo. (1 Korintofo 15:26) Hwɛ sɛnea ɛsɛ sɛ yɛde aseda ma sɛ Yehowa de agyede ama a wɔnam so begye yɛn afi ɔtamfo a ne ho yɛ hu yi nsam!\nNOKWASƐM A ƐFA OWU HO A WUBEHU NO BƐBOA WO\n15. Dɛn nti na ɛyɛ awerɛkyekye sɛ yebehu nokwasɛm a ɛfa owu ho?\n15 Awerɛkyekye wɔ tebea a awufo wom ho nkyerɛkyerɛmu a Bible de ma no mu. Sɛnea yɛahu no, awufo nhu amane anaasɛ wɔnte yaw. Biribiara nni hɔ a enti ɛsɛ sɛ yesuro wɔn, efisɛ wontumi nyɛ yɛn bɔne. Wonhia yɛn mmoa, na wontumi mmoa yɛn. Yentumi ne wɔn nkasa, na wɔn nso ntumi ne yɛn nkasa. Ɔsom pii mu akannifo di atoro ka sɛ wobetumi aboa wɔn a wɔawuwu no, na nnipa a wogye akannifo a wɔte saa di no ma wɔn sika. Nanso, nokwasɛm a ɛfa owu ho a yɛahu no mma wɔn a wɔkyerɛkyerɛ atoro a ɛte saa no ntumi nnaadaa yɛn.\n16. Hena na ɔhyɛ ɔsom ahorow pii nkyerɛkyerɛ akyi, na ɔkwan bɛn so na ɔyɛ saa?\n16 So ɔsom dodow no ara gye awufo ho nsɛm a Bible kyerɛkyerɛ no tom? Pii nnye ntom. Dɛn ntia? Efisɛ Satan na ɔhyɛ wɔn nkyerɛkyerɛ akyi. Satan nam atoro som so nya nkurɔfo ma wogye di sɛ sɛ wowu a wɔkɔ so tra ase wɔ ahonhom wiase. Eyi yɛ atoro a Satan de ka atosɛm afoforo ho fa so twe nkurɔfo fi Yehowa Nyankopɔn nkyɛn. Ɔkwan bɛn so?\n17. Dɛn nti na daa ayayade nkyerɛkyerɛ no nhyɛ Yehowa anuonyam?\n17 Sɛnea yɛadi kan ahu no, ɔsom ahorow bi kyerɛkyerɛ sɛ sɛ onipa bi bɔ bra bɔne na sɛ owu a, ɔbɛkɔ akɔda ogya mu ma wɔayɛ no ayayade daa. Saa nkyerɛkyerɛ yi nhyɛ Onyankopɔn anuonyam. Yehowa yɛ Onyankopɔn a ɔwɔ dɔ, na ɔremma nnipa nhu amane wɔ saa kwan yi so da. (1 Yohane 4:8) Wobɛte nka dɛn wɔ ɔbarima bi a ɔde ne ba a ɔyɛ ɔsoɔdenfo nsa hyɛ ogya mu de twe n’aso ho? So wubebu ɔbarima a ɔte saa no? Nokwarem no, so w’ani begye ho sɛ wobɛfa no adamfo? Dabida! Ɛda adi sɛ wubebu no sɛ obi a ne tirim yɛ den yiye. Nanso, Satan pɛ sɛ yegye di sɛ Yehowa yɛ nkurɔfo ayayade wɔ ogya mu daa anaa afebɔɔ!\n18. Awufo a wɔsom wɔn no gyina ɔsom mu atosɛm bɛn so?\n18 Satan nam ɔsom ahorow bi so nso kyerɛkyerɛ sɛ sɛ nnipa wu a wɔdan ahonhom a ɛsɛ sɛ ateasefo de obu ne nidi ma wɔn. Sɛnea saa nkyerɛkyerɛ yi kyerɛ no, nnipa a wɔawuwu ahonhom betumi abɛyɛ nnamfo a wɔwɔ tumi anaa atamfo a wɔn ho yɛ hu. Nnipa pii gye saa atosɛm yi di. Enti wosuro awufo, na wodi wɔn ni som wɔn. Nanso, Bible kyerɛkyerɛ sɛ awufo adeda, na nokware Nyankopɔn koro, Yehowa, yɛn Bɔfo ne Ɔdemafo no nkutoo na ɛsɛ sɛ yɛsom no.—Adiyisɛm 4:11.\n19. Bible nkyerɛkyerɛ foforo bɛn na nokwasɛm a ɛfa owu ho a yebehu no boa yɛn ma yɛte ase?\n19 Nokwasɛm a ɛfa awufo ho a wubehu no bɛbɔ wo ho ban afi ɔsom mu nnaadaa ho. Ɛboa wo nso ma wote Bible nkyerɛkyerɛ foforo ase. Sɛ nhwɛso no, sɛ wuhu sɛ sɛ nnipa wu a wɔnkɔ ahonhom atrae biara a, ɛma wote daa nkwa a wubenya wɔ paradise asase so no ase yiye.\n20. Asɛmmisa bɛn na yebesusuw ho wɔ ti a edi hɔ no mu?\n20 Tete no, ɔtreneeni Hiob bisaa saa asɛm yi sɛ: “Sɛ onipa wu a, so ɔbɛtra ase bio?” (Hiob 14:14) So wobetumi de onipa a wawu aba nkwa mu bio? Nea Bible ka fa eyi ho no yɛ awerɛkyekye yiye, sɛnea yebehu wɔ ti a edi hɔ mu no.\n^ nky. 5 Sɛ wopɛ nsɛmfua “ɔkra” ne “honhom” ho nkyerɛkyerɛmu a, hwɛ Nkekaho a ɛwɔ kratafa 208-11 no.\nAwufo nhu ade, wɔnte asɛm, na wonnwen nso.—Ɔsɛnkafo 9:5.\nAwufo adeda; wonhu amane.—Yohane 11:11.\nEsiane bɔne a yenya fii Adam mu nti na yewuwu no.—Romafo 5:12.\nShare Share Ɛhe na Awufo Wɔ?\nbh ti 6 kr. 57-65


Asomafo Nnwuma 21 | Intanɛt So Bible| Wiase Foforɔ Nkyerɛaseɛ\nAsomafo Nnwuma 21:1-40\n21 Afei bere a yetumi ne wɔn tetew mu na yesii nsu ani no, yɛkɔɔ tẽẽ koduu Kos, na ade kyee no yɛkɔɔ Rodo, na yefi hɔ kɔɔ Patara. 2 Na bere a yehuu hyɛn bi sɛ ɛretwam akɔ Foinike no yɛkɔforo kɔe. 3 Afei yeduu baabi a yɛn ani tua Kipro+ supɔw no, yesian ho wɔ benkum fam kɔɔ Siria,+ na yekogyinaa Tiro, efisɛ ɛhɔ na na wobeyi hyɛn no mu nneɛma.+ 4 Yɛkɔhwehwɛɛ asuafo no huu wɔn na yɛtenaa hɔ nnanson. Nanso wɔnam honhom+ no so ka kyerɛɛ Paulo mpɛn pii sɛ onntu ne nan nnsi Yerusalem. 5 Enti bere a yedii nna no wiei no, yesii kwan so toaa yɛn akwantu no so; na wɔn nyinaa, a mmea ne mmofra nyinaa ka ho, begyaa yɛn kwan koduu kurow no kurotia. Na yebuu nkotodwe+ wɔ mpoano hɔ bɔɔ mpae, 6 na yɛne wɔn dii nkra+ wiei no, yɛkɔforoo hyɛn no na wɔsan kɔɔ wɔn afie mu. 7 Afei ɔkwan a yetu fii Tiro no de yɛn koduu Ptolemai, na yekyiakyiaa anuanom no dii wɔn nkyɛn da koro. 8 Ade kyee no, yesiim baa Kaesarea,+ na yɛkɔɔ ɔsɛmpakafo Filipo a na ɔka mmarima baason+ no ho no fie, na yɛtenaa ne nkyɛn. 9 Ná ɔbarima yi wɔ mmabea baanan, mmaabun a wɔhyɛ nkɔm.+ 10 Nanso bere a yedii nna kakra wɔ hɔ no, odiyifo bi a wɔfrɛ no Agabo+ fi Yudea bae, 11 na ɔbaa yɛn nkyɛn bɛfaa Paulo abɔso kyekyeree ne nan ne ne nsa kae sɛ: “Sɛnea honhom kronkron se ni, ‘Saa kwan yi so na Yudafo bɛkyekyere+ ɔbarima a abɔso yi yɛ ne de no wɔ Yerusalem na wɔayi+ no ahyɛ amanaman mufo nsa.’” 12 Enti bere a yɛtee saa no, yɛne wɔn a wɔwɔ hɔ no nyinaa fii ase srɛɛ no sɛ ɔnnkɔ+ Yerusalem. 13 Ɛnna Paulo buae sɛ: “Dɛn na moreyɛ yi sɛ mode su+ ma me koma bubu?+ Munnya abotɔyam, ɛnyɛ sɛ masiesie me ho sɛ wɔbɛkyekyere me nko na mmom sɛ mewu+ nso wɔ Yerusalem ama Awurade Yesu din.” 14 Bere a wansesa n’adwene no, yɛfaa no saa ara kae sɛ: “Yehowa pɛ+ na ɛnyɛ hɔ.” 15 Nna yi akyi no, yɛboaboaa yɛn ho maa akwantu no na yesiim kɔɔ Yerusalem.+ 16 Na asuafo a wofi Kaesarea+ no mu bi nso ne yɛn kɔe de yɛn kɔmaa ɔbarima a yɛbɛsoɛɛ ne fie no, Kiproni bi a wɔfrɛ no Mnason a na ɔka asuafo a wodi kan no ho no. 17 Bere a yeduu Yerusalem+ no, anuanom de anigye gyee yɛn.+ 18 Na ade kyee no, Paulo ne yɛn kɔɔ Yakobo+ nkyɛn, na na mpanyimfo no nyinaa wɔ hɔ. 19 Na okyiaa wɔn fii ase kaa nea Onyankopɔn nam ne som adwuma+ no so yɛe wɔ amanaman no mu ho nsɛm+ nyinaa. 20 Wɔtee eyi no, wofii ase hyɛɛ Onyankopɔn anuonyam na wɔka kyerɛɛ no sɛ: “Onua, woahu Yudafo mpempem a wɔyɛ gyidifo; na wɔn nyinaa yɛ nnam wɔ mmara no ho.+ 21 Nanso wɔate wo ho asɛm sɛ worekyerɛkyerɛ Yudafo a wɔwɔ amanaman mu nyinaa ma wɔawae afi Mose ho,+ na woka kyerɛ wɔn sɛ wonntwa wɔn mma twetia+ na wonnni amanne no so. 22 Enti afei, dɛn na yɛbɛyɛ wɔ ho? Nea ɛbɛyɛ biara wɔbɛte sɛ woaba. 23 Enti yɛ nea yɛreka akyerɛ wo yi: Yɛwɔ mmarima baanan a wɔahyɛ bɔ. 24 Fa saa mmarima yi kɔ+ na wo ne wɔn nkodwira mo ho na tua ka ma wɔn,+ na wonyi wɔn ti.+ Na ɛbɛma obiara ahu sɛ wo ho asɛm a wɔate no nyɛ nokware, na mmom wonam pɛpɛɛpɛ na wo ara nso wudi mmara no so.+ 25 Na gyidifo a wofi amanaman mu no de, yɛde gyinae a yɛasi no akɔma wɔn sɛ wɔntwe wɔn ho mfi nea wɔde abɔ afɔre ama abosom+ ne mogya+ ne mmoa a wɔakum wɔn a wɔanhwie wɔn mogya angu+ ne aguamammɔ ho.”+ 26 Ɛnna ade kyee no, Paulo faa mmarima no ne wɔn kodwiraa wɔn ho,+ na wɔkɔɔ asɔrefie hɔ kɔbɔɔ da a wobewie+ ahodwira no ho amanneɛ, ansa na wɔde wɔn mu biara ho ayɛyɛde+ ama.+ 27 Afei bere a nnanson+ no reba awiei, na Yudafo a wofi Asia huu no wɔ asɔrefie hɔ no, wofii ase maa nnipa no yɛɛ gyegyeegye+ na wosusoo ne mu, 28 na wɔteɛteɛɛm sɛ: “Israel mmarima, mommɛboa! Oyi na ɔkyerɛkyerɛ nnipa nyinaa wɔ baabiara de sɔre tia ɔman+ no ne Mmara ne beae yi, na nea ɛsen ne nyinaa no, ɔde Helafo baa asɔrefie ha de beguu kronkronbea yi ho fĩ.”+ 29 Nea ɛte ne sɛ na wɔadi kan ahu Efesoni Trofimo+ sɛ ɔka ne ho wɔ kurow no mu, na na wosusuw sɛ Paulo de no baa asɔrefie hɔ. 30 Na kurom hɔ nyinaa yɛɛ gyegyeegye,+ na kurow no nyinaa bɔɔ twi bae; na wosusoo Paulo mu twee no fii asɔrefie hɔ.+ Na ntɛm ara wɔtotoo apon no mu. 31 Na bere a wɔrehwehwɛ sɛ wobekum no no, asraafokuw so ɔsahene no nyaa amanneɛbɔ sɛ Yerusalem nyinaa ayɛ gyegyeegye;+ 32 na ntɛm ara na ɔfaa asraafo ne wɔn mpanyimfo kɔɔ wɔn so.+ Bere a wɔn ani bɔɔ ɔsahene+ no ne asraafo no so no, wogyaee Paulo hwe. 33 Ɛnna ɔsahene no bɛn hɔ kosoo no mu hyɛe sɛ wɔmfa nkɔnsɔnkɔnsɔn abien ngu no;+ na ofii ase bisaa onipa ko a ɔyɛ ne nea wayɛ. 34 Nanso nnipa no mu bi teɛm ka eyi, na ebinom nso aka asɛm foforo.+ Enti bere a wantumi anhu asɛm no mu yiye esiane sakasakayɛ no nti no, ɔhyɛe sɛ wɔmfa no mmra asraafo asoɛe hɔ.+ 35 Nanso bere a oduu atrapoe no so no, esiane nnipakuw no basabasayɛ nti, asraafo no maa no so; 36 na nnipadɔm no kɔɔ so dii akyi teɛteɛɛm sɛ: “Munyi no hɔ.”+ 37 Na bere a wɔreyɛ de no adu asraafo asoɛe hɔ no, Paulo bisaa ɔsahene no sɛ: “Mewɔ hokwan sɛ meka asɛm bi kyerɛ wo anaa?” Ɔkae sɛ: “Wubetumi aka Hela kasa? 38 Ɛnyɛ wone Egyptni a nnansa yi ara wokɔfaa amammɔesɛm+ bae a wode mmarima mpemnan a wɔtwe sekan fii adi kɔɔ sare so no?” 39 Ɛnna Paulo kae sɛ: “Nokwasɛm ni, meyɛ Yudani+ a mifi Tarso+ a ɛwɔ Kilikia, kurow a ɛwɔ din no mu. Enti mesrɛ wo, ma me kwan na me ne ɔmanfo no nkasa.” 40 Bere a ɔde hokwan maa no no, Paulo a na ogyina atrapoe so no nyamaa+ ne nsa kyerɛɛ nnipa no. Afei bere a ɛhɔ yɛɛ komm no, ɔde Hebri+ kasa kyerɛɛ wɔn sɛ:\nAsomafo Nnwuma 21


5 Na odiyifo Hagai+ ne Ido+ banana odiyifo Sakaria+ hyɛɛ nkɔm maa Yudafo a na wɔwɔ Yuda ne Yerusalem no wɔ Israel Nyankopɔn a na ɔka wɔn ho+ no din+ mu. 2 Saa bere no mu na Sealtiel+ ba Serubabel+ ne Yehosadak ba Yesua+ sɔree, na wofii ase sii Onyankopɔn fie a ɛwɔ Yerusalem no; ná Onyankopɔn adiyifo+ ka wɔn ho, na wɔboaa wɔn. 3 Ɛnna asubɔnten kɛse+ no agya amrado Tatenai+ ne Setar-Bosenai ne wɔn mfɛfo baa wɔn nkyɛn bebisaa wɔn sɛ: “Hena na ɔhyɛɛ mmara sɛ munsi ofie yi, a mode nnua agyina ɔdan yi?”+ 4 Na wɔka kyerɛɛ wɔn sɛ: “Monkyerɛ yɛn mmarima a wɔresi ɔdan yi din.” 5 Onyankopɔn ani+ kuu Yuda mpanyimfo no ho,+ na nkurɔfo no ansiw wɔn kwan na mmom wɔtwɛn kosii sɛ wɔbɛbɔ Dario amanneɛ ma wakyerɛw krataa abɛma wɔn mmuae. 6 Krataa a asubɔnten kɛse+ no agya amrado Tatenai+ ne Setar-Bosenai+ ne ne mfɛfo,+ amansin asoafo a wɔwɔ asuogya hɔ, de kɔmaa Ɔhene Dario no mu nsɛm ni;+ 7 wɔde krataa no somae, na emu nsɛm ni: “Wɔde kɔma Ɔhene Dario: “Asomdwoe+ nka wo! 8 Ma ɔhene nhu sɛ, yesiim kɔɔ Onyankopɔn kɛse+ no fie a ɛwɔ Yuda mantam+ mu no; yɛkɔtoe sɛ wɔde abo akɛse a ɛdeda so resi na wɔde nnua rehyehyɛ afasu no mu; wɔde ahoɔden reyɛ adwuma no na ɛrenya nkɔso wɔ wɔn nsam. 9 Ɛnna yebisaa mpanyimfo no, na asɛm a yebisaa wɔn ni: ‘Hena na ɔhyɛɛ mmara sɛ munsi ofie yi, a mode nnua agyina ɔdan yi?’+ 10 Na yebisaa mmarima a wodi wɔn anim+ no din, sɛnea ɛbɛyɛ a yebetumi akyerɛw abrɛ wo ma woahu. 11 “Mmuae a wɔde maa yɛn ne sɛ: ‘Ɔsoro ne asase Nyankopɔn+ nkoa ne yɛn, na ofie a Israel hene kɛse bi si wiei+ mfe pii ni no na yɛresan asi bio. 12 Esiane sɛ yɛn agyanom hyɛɛ ɔsoro Nyankopɔn no abufuw+ nti, ɔde wɔn hyɛɛ+ Babilon hene Nebukadnesar,+ Kaldeani+ no nsa, na odwiriw ofie yi gui,+ na ɔde ɔman no kɔɔ nkoasom mu wɔ Babilon.+ 13 Nanso Babilon hene Kores afe a edi+ kan mu no, Ɔhene Kores hyɛɛ mmara sɛ wɔnsan nsi Onyankopɔn fie+ yi. 14 Afei nso Onyankopɔn fie sika ne dwetɛ nneɛma+ a Nebukadnesar sesaw fii asɔrefie a na ɛwɔ Yerusalem de kɔɔ Babilon asɔredan+ mu no, Ɔhene Kores+ yiyi fii Babilon asɔredan no mu de maa nea wɔfrɛ no Sesbasar+ a ɔyɛɛ no amrado+ no. 15 Na ɔka kyerɛɛ no sɛ: “Fa nneɛma+ yi kɔ, na fa kogu asɔrefie a ɛwɔ Yerusalem no mu, na ma wonsi Onyankopɔn fie no nsi ne sibea.”+ 16 Sesbasar bae no, ɔbɛtoo Onyankopɔn fie a ɛwɔ Yerusalem no fapem;+ na efi saa bere no wogu so resi a wonwiei.’+ 17 “Afei sɛ eye wɔ ɔhene ani so a, ma wɔnhwehwɛ+ akorade a ɛwɔ ɔhene fie wɔ Babilon no mu nhwɛ sɛ ɛyɛ ampa sɛ Ɔhene Kores hyɛɛ mmara+ sɛ wɔnsan nsi Onyankopɔn fie no wɔ Yerusalem anaa; ma ɔhene nsoma mmɛka nea wayɛ n’adwene wɔ asɛm yi ho nkyerɛ yɛn.”


Tiro ho atemmusɛm (1-18)\n23 Tiro ho atemmusɛm ni:+ Tarsis po so ahyɛn,+ muntwa adwo! Efisɛ wɔasɛe po so hyɛn gyinabea no; obiara rentumi nkɔ hɔ. Kitim asaase+ so na woyi kyerɛɛ wɔn. 2 Mo a motete mpoano asaase so, monyɛ dinn. Sidon+ aguadifo a wotwa po no ama woanya ahonyade bebree. 3 Sihor*+ hwiit* ne Nil nnɔbae faa nsu bebree so bae;Ɛno na ɛma onyaa ne ho,Na ɛmaa aman no nyaa mfaso.+ 4 O Sidon, wo a woyɛ ɛpo abannennen, ma w’ani nwu,Efisɛ ɛpo aka sɛ: “Mentee awo mu yaw da, na menwoo da;Menhwɛɛ mmerante, na mentetee mmabaa.”*+ 5 Sɛ nnipa te Tiro ho asɛm a, wobedi awerɛhow+Te sɛ bere a wɔtee Egypt ho asɛm no.+ 6 Muntwa mmra Tarsis! Mo a motete mpoano asaase so, muntwa adwo! 7 Enti mo kurow a mfiase pɛɛ, kyerɛ sɛ, kan tete no, na edi ahurusi no ni? Ná ne nan de no kɔ akyirikyiri kɔtena aman foforo so. 8 Hena na watu agyina yi atia Tiro,Tiro a osi ahene,A na n’aguadifo yɛ adehye,Nea wɔhyɛɛ n’aguadifo anuonyam wɔ asaase so nyinaa no?+ 9 Asafo Yehowa ankasa na atu agyina yiSɛ ɔbɛsɛe n’ahantan ne n’ahoɔfɛ nyinaa,Na wagu wɔn a wɔhyɛɛ wɔn anuonyam wɔ asaase so no nyinaa anim ase.+ 10 O Tarsis babea, kyin fa w’asaase so te sɛ Asubɔnten Nil. Ɛpo so hyɛn gyinabea biara nni hɔ bio.+ 11 Wateɛ ne nsa wɔ po so;Wawosow ahenni ahorow. Yehowa ahyɛ sɛ wɔnsɛe Foinike abannennen nyinaa.+ 12 Na ɔka sɛ: “Sidon babea, ɔbaabun a wɔahyɛ wo so,Worenni ahurusi bio.+ Sɔre, twa kɔ Kitim.+ Ɛhɔ mpo wo ho rentɔ wo.” 13 Hwɛ Kaldeafo+ asaase no! Ɛyɛ Kaldeafo na wɔama adan baabi a nkekaboa wɔ,Na ɛnyɛ Asiriafo.+ Wɔahyehyɛ wɔn akoban;*Wɔasɛe n’abankɛse,+Wɔadwiriw no agu pasapasa. 14 Tarsis ahyɛn, muntwa adwo,Efisɛ wɔasɛe mo abannennen no.+ 15 Saa da no, nnipa werɛ befi Tiro mfe 70,+ te sɛ ɔhene baako nkwa nna.* Mfe 70 awiei no, Tiro bɛyɛ sɛ tuutuuni bi ho dwom: 16 “O tuutuuni a nnipa werɛ afi wo, fa sanku kyin kurom. Bɔ wo sanku no yiye;To nnwom pii,Sɛnea ɛbɛyɛ a nnipa bɛkae wo.” 17 Na mfe 70 awiei no, Yehowa betwa n’ani ahwɛ Tiro, na ɔbɛsan anya n’akatua,* na ɔne wiase ahenni a ɛwowɔ asaase so baabiara bɛbɔ aguaman. 18 Nanso ne mfaso ne n’akatua* bɛyɛ ade kronkron ama Yehowa. Wɔrenkora so, na wɔremfa nsie, efisɛ wɔde n’akatua* bɛma wɔn a wɔte Yehowa anim, na wobedidi amee na wɔahyɛ ntaade a ɛyɛ fɛ.+\n^ Ebetumi aba sɛ ɛyɛ baali. Nt., “aba.”\n^ Anaa “n’apaade.”